Мирзиёев “Арқадағ” билан бўлажак МДҲ саммитини муҳокама қилди | Qalampir.uz\nМирзиёев “Арқадағ” билан бўлажак МДҲ саммитини муҳокама қилди\nЖамият\t11 Декабрь 2020 19:39 2951\nБугун, 11 декабрь куни Ўзбекистон Республикаси Президенти Шавкат Мирзиёев ва Туркманистон Президенти Гурбангули Бердимуҳамедовнинг телефон орқали мулоқоти бўлиб ўтди.\nСуҳбат аввалида Шавкат Мирзиёев Туркманистон етакчиси ва қардош туркман халқини ушбу мамлакат Бетарафлигининг 25 йиллиги билан самимий муборакбод этиб, тинчлик, фаровонлик, тараққиёт ва равнақ тилаган.\nМулоқот чоғида икки томонлама ҳамкорликка оид ва халқаро аҳамиятга молик долзарб масалалар кўриб чиқилган.\nПрезидентлар Ўзбекистон ва Туркманистон ўртасидаги кўп асрлик дўстлик, яхши қўшничилик ва стратегик шериклик муносабатларида юксак даражага эришилгани ва бугун улар жадал суръатда ривожланиб бораётганини катта мамнуният билан қайд этган.\nСавдо, саноат кооперацияси, қишлоқ хўжалиги, энергетика, транспорт ва транзит, ҳудудлараро ришталар ва гуманитар дастурлар каби муҳим соҳалардаги ҳамкорликнинг устувор йўналишлари белгиланган.\nКоронавирус инфекцияси тарқалишига қарши кураш борасида амалий алоқаларни йўлга қўйиш ва қўшма тадқиқотлар ўтказиш бўйича келишиб олинган.\nОлий даражада эришилган келишувларни сўзсиз рўёбга чиқаришда қўшма Ҳукуматлараро комиссиянинг самарали иши ва фаол идоралараро мулоқот муҳим ўрин тутиши алоҳида таъкидланган.\nДавлат раҳбарлари жаҳондаги вазият юзасидан фикр алмашганлар, Бирлашган Миллатлар Ташкилоти ва бошқа халқаро тузилмалар доирасидаги анъанавий яқин мулоқотларни ва ўзаро қўллаб-қувватлашни давом эттиришга келишиб олганлар.\nПрезидентлар минтақавий ҳамкорлик истиқболларига алоҳида тўхталиб, бўлажак МДҲ саммитига тайёргарликни ҳам муҳокама қилганлар.\n06 Март 15:32 32800\n05 Март 18:06 30976\n05 Март 14:50 30244\n06 Март 21:35 26886\n06 Март 18:51 25055


Ўзбекистон билан савдо алоқаларимиз мустаҳкамланади - ҚР Савдо вазири\n20 Август 15:08\nNUR-SULTAN. Kazinform – Ташқи савдодаги тўсиқлар олиб ташланди. Бу ҳақда ҚР Савдо ва интеграция вазири Бақит Султанов халқ олдида ҳисоб бериш давомида маълум қилди, дея хабар беради Kazinform мухбири.\nВазир йил давомида вазирлик томонидан Евроосиё иқтисодий иттифоқи доирасидаги савдода 16 та тўсиқни бартараф этишга муваффақ бўлинганини таъкидлади. Бундан ташқари, Евроосиё иқтисодий комиссиясида Қозоғистоннинг «Тўсиқ хусусиятларига тўғрисидаги аризаси»ни кўриб чиқиш муддати 3 ойга қисқартирилди. Илгари, бу жараён бир йилгача чузиларди.\nУнинг айтишича, сертификатлаш масаласи жуда муҳимдир. Евроосиё иқтисодий иттифоқида серияли маҳсулотларнинг келиб чиқиш сертификатлари тизимини жорий этишга эришилди. Масалан, қозоғистонлик экспортчиларга сут маҳсулотлари учун кефирнинг ҳар бир экспорт партияси учун сертификат керак эмас.\n«Ҳозирда биз қўшни Ўзбекистон билан савдоларни техник жиҳатдан тартибга солиш ва мувофиқликни баҳолаш бўйича манфаатларни мувофиқлаштириш устида ишламоқдамиз. Биз Тошкентни Марказий Осиёдаги асосий шерик ва йирик бозор деб биламиз», - деди вазир.\n#Қозоғистон ва Осиё мамлакатлари #Дипломатия #Марказий Осиё


“Googoosha”нинг навбатдаги чўпчаги… « Ўзбекистон Халқ Ҳаракати\n“Googoosha”нинг навбатдаги чўпчаги…\n15 August 2013 - 11:52\nTwitter да пачакилашишдан бошқа иши йўқ Г.Каримова энди Тошкент кўчаларида айланиб юриб 200доллар топиб олибди. Бу хақда у бугун твиттерда ёзган. «Чиройли қилиб тахланган 2та купюра кимники эканлигини билсангизлар айтинглар” деб ёзади у. Бу хабаридан бироз кейин эса у купюраларнинг расмини хам оммага эълон қилди.Энди эса Каримова хоним сурат орқали у пулнинг эгасини кутяпти… Лекин у пулнинг эгаси хали топилганча йўқ\nУзметроном сайти ёзишича, бу Ўзбекистон халқи фаровонлик ва тўқчиликда яшагани учун 200 доллар кўчада ётадиган арзимаган пул.\nАслидачи?! Ўзбекистонда ўртача ойлик маош 200 долларга хам етмайди. Бечора дехқон, оддий ўзбек, Каримов тили билан айтганда “дангаса” ўша 200 долларни топгунча қанча куч, пешона тери ва асаб сарфлайди.\nКаримова президентликка даъво қилади-да, Твиттерда майдалашиб ўтиргани ақлга сиғмайди. Чунки президентлик ўйин эмаску, унинг ўрнида бошқа даъвогар бундай қилмаган бўлар эди. Ёки Ўзбекистон хар томонлама мукаммал ривожланиб бўлдию, шуғулланишга бошқа иш йўқми?


Пайғамбарлар тарихи. – Самарқанд – Ер юзининг сайқалидир…\nBo'lim: Пайғамбарлар тарихи.\nТуркияда Туркия газетачилиги нашриёти тарафидан 2004 йилда босилган 2 томлик «Пайғамбарлар тарихи» Қомуси(энциклопедия)нинг таржимаси қўйилади.\nШамъун алейҳиссалом …\nШамъун алейҳиссалом. Исроил ўғилларига юборилган пайғамбарлардан бўлганлиги ривоят қилинган бир зотдир. Шамсун деб ҳам юритилади. Ҳазрати пайғамбаримиз Муҳаммад (соллаллоҳу алейҳи ва саллам) бу пайғамбар ҳақида шундай марҳамат қилгандилар: “Ўтмишда Шамъун( Шамсун алеҳиссалом) исмли пайғамбар бор эди. У Оллоҳу таолонинг ризосини қозониш учун минг ой давомли жиҳод қилди. Қуролини ҳеч бир замон елкасидан ташламади.” Асҳоби киром ҳам, “Кошки эди биз ҳам узун умр кўриб, ўша пайғамбар сингари дин йўлида Оллоҳ учун жиҳод қилсайдик”, дедилар. Ана шундан сўнгра, Қадр сураси нозил бўлиб, “Сизга берилган Қадр кечаси минг ойдан хайрлидир (Бу кечанинг савоби,…\nПайғамбарлар тарихи., Туркия дафтари.\nИсо алейҳиссаломдан кейин яшаб, пайғамбар бўлганлиги ривоят қилинган бир буюк зотдир. Ваҳб бин Мунаббиҳдан ривоят қилинишига кўра, Исо алейҳиссаломнинг шогирдларидан бирининг талабасидир. Исо алейҳиссалом динининг ҳукмларини кишиларга билдирган ва жуда кўп кишилар унга эргашгандир. У тижорат билан шуғулланарди. Тижоратдан олинадиган фойдасини камбағал мусулмонларга тарқатарди. Ана шундай бир пайғамбар яшаган Мусул ўлкасида у замонлар бутпараст ва золим бир қирол бор эди. Ўша қирол Афлун исмидаги бир бутга сиғинарди. Бу бутга сажда қилмаганларни ўтга отирарди. Жиржис алейҳиссалом бу вазиятни кўраб, бунга қарши курашга чиқишга қарор берди ва қиролни Оллоҳу таолога иймон келтиришга…\nХолид бин Синан Абасий (ас). Асҳоби Каҳф.\nХолид бин Синан Абасий (алейҳиссалом) Исо (алейҳиссалом) ва Муҳаммад (алейҳиссалом) орасида дунёга юборилган бир пайғамбардир. Адан ўлкасида яшашган бир қавмга юборилган эди. У қавм, аслида Абас қавми эканлиги ривоят қилинади. Ҳаёти, яшаши, умматлари билан бўлган муносабатлари ҳақида етарли маълумотлар топилмади. Бироқ бу пайғамбир вафотидан қирқ кун сўнгра қабрини очишни васият қилди ва ўшанда охиратга оид хусусларни сўзлаб беришини баён қилди. Аммо унинг ўғиллари, кишилар бизни “қабрдан чиққан кишининг ўғиллари” деб ном қўядилар каби андиша билан унинг қабрини васиятига кўра очмадилар. Уларнинг бу жоҳилликлари отасига хиёнат бўлиб қолаверди. Муҳтарам Пайғамбаримиз Муҳаммад…


Ўзбекистон Халқ таълими вазири Улуғбек Иноятов ХПК сессиясида иштирок этар экан, Ўзбекистон тумани халқ таълими мудираси (эндиликда собиқ) Нафиса Нишонова фаолияти ва умуман болаларни меҳнат қилишга ҳамда мустақил ҳаётга тайёрлаш борасида фикрлари билан ўртоқлашди.\n“Фарғона вилояти Ўзбекистон тумани халқ таълими бўлимининг мудираси ҳисобланган Нафиса Нишонованинг йиғилишдаги фикрлари ижтимоий тармоқларда тарқалди. Агар фуқаро сифатида унинг гаплари таҳлил қилинса, яъни Ўзбекистонга жон куйдирувчи бир фуқаро сифатида, унинг гапларида ёмон иллатларни кўрганим йўқ.\nМасалан, мактабнинг ёки болалар боғчасининг бўш турган томорқасига картошка эккин ва шу картошка орқали болаларни ҳамда ўқитувчиларни ҳимоя қилишга, уларни озиқ-овқат билан таъминлашни арзонлаштиришда хизмат бўлади, деяпти. Бўш ётган ер бўлса, мактабни, боғчани ери бўлса, ундан чиққан ҳосил мактаб ўқувчилари, ходимлари учун бўладиган бўлса, бунинг ҳеч бир ёмон жойи йўқ.\nЎша ер чўл бўлиб ётганидан кўра, экиб, етиштириб, ўқувчилар учун арзонроқ таом қилиб бериш мумкин. Ёки қийналган ўқитувчига етиштирилган маҳсулотдан бериб, ижтимоий ҳимоя қилиш мумкин.\nЎша аудиоёзувда иккинчи масала ҳам қўйилган. Китоб мутоала қилинг, газета ўқинг, обуна бўлинг деяпти. Ўқитувчи янги билимларни қаердан олади, матбуот нашрларидан олади. Агар раҳбар сифатида мудира газета олинглар, обуна бўлинглар, китоб олинглар, китоб ўқинглар, деб турмаса, ҳамма китоб-газета ўқимаса ҳам бўлади. Бу раҳбарнинг вазифаси, шунга биноан, мен раҳбар ва вазир сифатида уни ҳеч ҳам қораламайман. Нафиса опа эса раҳбар сифатида шундай талабларни қўйган, бунинг ёмон жойи йўқ.\nБиз мана шу жамиятда яшаяпмизми, текинхўрликка ўрганиб қолишимиз керак эмас. Биз болаларни меҳнат орқали тарбиялашимиз керак. Ўзининг ҳудудини тозалашни, ўзи маҳсулот етиштиришни, ўзи устида ишлашни ўргатиш лозим. Агар ҳамма галстук тақиб, ақл ўргатаверса, бу ишларни ким қилади? Қачон картошка экади, қачон пахтани теради, ким ҳосилни йиғиштиради? Кийишни, ейишни билсак, ишлаш ҳам керак-ку! Агар ҳамма шунақа юраверса, жамиятда бошқа ишларни ким бажаради? Буни тўғри тушунишимиз керак. Бу биз ўқитувчилар жамоасининг асосий вазифаси, яъни тарбиялаш, меҳнат билан тарбиялаш ва ана шундай ҳаётга тайёр тура билишликка ўргатиш. Ҳозир ўқувчиларимиз мактабни битириб чиқади, ота-оналар уларни қўлида битта отвёрткани ушлаб, электр жиҳозини тугатиш ё бўлмаса, жўмракни тузатиш уқуви бўлмайдиган даражада енгил-елпи ҳаётга ўргатаяпти. Бундай қилиш керак эмас. Улар меҳнат билан тобланиши керак. Ана шунда ҳаётнинг аччиқ кунига ҳам, яхши кунига ҳам тайёр бўлиб боради.\nЎйлайманки, қарс икки қўлдан чиқади. Биз бирлашиб, жонажон Ўзбекистонимизни ривожланиши учун меҳнат қилишимиз керак. Биз ҳам балки, Америкадаги, Германиядаги каби ҳолатларга етиб борармиз. Бунинг учун биз аввал яхшилаб меҳнат қилишимиз лозим. Бир-биримизни қўллаб, мамлакатимиз иқтисодиётини бақувват ҳолатга олиб чиқиб қўйсак, бояги масалаларга шундоқ ҳам ўрин қолмайди” , - дедит Улуғбек Иноятов.\nУлуғбек Иноятов ХПК


Ижтимоий ёрдам дастурларидан фойдаланган кишиларга грин карта\nHomeИммиграция жараёниИжтимоий ёрдам дастурларидан фойдаланган кишиларга грин карта берилмайдими?\nOktabr 6, 2018 Mirakmal Niyazmatov Иммиграция жараёни, Маълумот учун 0\n22-сентябрда АҚШ ҳукумати “Давлат бюджети учун юк бўлгани туфайли грин картага нолойиқ деб топиш” (Inadmissibility on Public Charge Grounds) тўғрисидаги қоидаларини (бундан буён Қоидалар) эълон қилди. Қоидалар таклиф кўринишида бўлиб, унда бундан буён ижтимоий ёрдам дастурларидан фойдаланадиган кишилар учун АҚШда доимий яшаш имтиёзи (грин карта) берилмаслиги таклиф қилинади. Асосий сабаб–давлат бюджети учун юк бўладиган («public charge») кишиларга АҚШда доимий қолиш имкониятини чеклаш. Бундай чоралар аввал ҳам бўлган, аммо ўз ичига асосан нақд пул (“cash assistance”) кўринишидаги ижтимоий ёрдам дастурларини қамраб олган эди. Янги қоидалар эса барча кўринишдаги ижтимоий ёрдам дастурларини ўз ичига олади.\nЙўқ, ижтимоий ёрдам дастурларидан фойдаланган ҳар ким учун энди грин карта берилмайди, деб хулоса чиқариш тўғри эмас. Ҳар бир аризага умумият билан қаралади («totality of circumstances»). Бунда иммигрантнинг қай турдаги ижтимоий ёрдам дастуридан, неча йил давомида фойдалангани алоҳида эътиборга олинади. Масалан, сиз талаба бўлган вақтингизда фарзандларингиз учун “фуд стэмп” дастуридан фойдалангансиз. Аммо ўқишни тамомлаб, ҳозир яхши иш эгасисиз. Мазкур ҳолатда сизнинг грин карта мурожаатингиз рад этилиши эҳтимоли жуда кам. Аммо АҚШга келганингиздан бери турли ижтимоий ёрдан дастурларидан фойдаланиб келаётган бўлсангиз ва бу ҳолат ҳеч қандай ўзгаришсиз йиллар мобайнида давом этаётган бўлса, унда сизга грин карта берилмаслиги эҳтимоли ортади.\nГрин карта тақдири, АҚШ иммиграциясидаги ўзгаришлар ва Зокир Алиев иши


Юртни севганлар обод қилади\nУлуғ саҳобий Абдуллоҳ ибн Масъуд разияллоҳу анҳу авлодидан бўлган аллома Масъудий қуйидагиларни айтади: “Инсоннинг оқил ва ҳидоятда эканининг аломатларидан бири – унинг ўзи туғилиб ўсган жойига нисбатан эзгулик қилишга интилиб, яшаб турган жойига оқибатли бўлишидадир”. Олимлар: “Инсонийлик ва аҳдга вафонинг аломатларига қуйидагилар киради; дўстларига меҳрли бўлиш, Ватанига муҳаббатли бўлиш, ўтган хатоларига пушаймон бўлиб, келажак учун ҳозирлик кўриш”, деб айтишган.\nҲақиқатан, инсон ўз уйи, оиласи, ота-онаси, маҳалласига нисбатан муҳаббатли, садоқатли бўлмас экан, ундан бошқалар қандай яхшилик кутсин. Демак, Ватанга содиқ бўлиш керак. Содиқ бўлиш эса Ватанга вафо қилиш, унинг моддий ва маънавий мулкига хиёнат қилмасликдир.\nАлбатта, одамларнинг Аллоҳ тақсимлаган ризққа рози бўлганлари ё ношукурлик қилганлари бор. Лекин, шундай бир тақсимот борки, барча унга бирдек рози бўлади, бу ҳам бўлса она Ватандир. Ҳазрат Абдуллоҳ ибн Зубайр розияллоҳу анҳу бу ҳақида: “Ризқ тақсимотида инсон рози бўладиган Ватандан ортиқ бирор неъмат йўқ”, деб айтганлар.\nХўп, Ватан нима билан обод бўлади? Ҳакимларимиз: Аллоҳ диёрларни уни севиш билан обод қилади, деганлар. Улуғ саҳобия Ҳинд розияллоҳу анҳо бир гапида: “Юртингнинг ҳурмати, ота-онанинг ҳурмати кабидир. Зеро, сен улар туфайли озуқланган бўлсанг. Улар ушбу диёрдан озуқаланганлар”, деган.\nРаҳматуллоҳ Сайфуддинов домла “Ватаннинг ҳақлари қандай адо этилади?” сарлавҳали мақоласида ажойиб иқтибос келтирган. Жумладан, Имом Муҳаммад Ғаззолий алайҳирроҳма бундай деган эканлар: “Ватаннинг ҳам ҳақлари бўлади. Уларнинг биринчиси шу Ватанда яшаганда тинч-хотиржам, шукрона қилиб яшаш ҳаққидир. Шунингдек, Ватандан кетганда уни соғиниш, Ватан камситилганда ғазабланиш, Ватанга ҳужум қилинганда уни ҳимоя қилиш ҳам Ватаннинг шу юртда туғилиб-ўсганлар зиммасидаги ҳаққидир”.\nҲазрати Умар розияллоҳу анҳу: «Агар Ватан севгиси бўлмаганда, юртлар хароб бўларди», деганлар. Юртни уни севганлар обод қилади, уни Ватан деб билганлар ҳимоя қилади.\nЭнди эса башариятнинг энг аълоси бўлган зотнинг ҳаётига бир назар ташласак. Пайғамбаримиз соллаллоҳу алайҳи васалламга илк ваҳий нозил бўлганда Хадича онамиз розияллоҳу анҳо у зотни Варақа ибн Навфалнинг олдига олиб борганлар. Кексайиб, кўзлари ожиз бўлиб қолган бу инсон Таврот, Инжилдан хабардор, охирзамон пайғамбарининг аломатларини биладиган, у зотнинг келишини кутиб юрган олим ва заковатли зот эди. Варақа ибн Навфал Пайғамбар алайҳиссаломнинг гапларини эшитиб, «Қавмингиз сизни ёлғончига чиқаради, сизга азият беради, туғилиб-ўсган юртингиздан чиқариб юборишади», дейди.\nУлуғларимиз ушбу ҳолатни Ватанга муҳаббатнинг ҳақлигига, Ватандан ажралишнинг машаққат эканига далил қилиб, шундай дейдилар: «Варақа ибн Навфал сизни ёлғончига чиқаришади деганида Расулуллоҳ соллаллоҳу алайҳи васаллам бу гапни индамай эшитиб ўтирдилар, “сизга азият беришади” деганида ҳам жимгина эшитиб ўтирдилар. Аммо «Сизни юртингиздан қувиб чиқарадилар» деганида у зот тўлқинланиб кетиб, «Ҳали қавмим мени шаҳримдан қувиб чиқарадими?» деб сўраганлар. Мана шу савол у зотнинг Ватанига бўлган муҳаббатининг белгиси эди.\nВарақа ибн Навфал айтган кун келиб, маккаликларнинг тазйиқи ҳаддан ортиб кетгач, ҳижратга изн берилди. Пайғамбаримиз соллаллоҳу алайҳи васаллам Маккадан узоқлашмасдан туриб, Укоз бозорининг олдига борганларида ортларига ўгирилдилар. Маккага қараб туриб: «Эй менга севикли шаҳрим Макка! Агар қавминг мени ҳайдаб чиқармаганда сени ҳаргиз тарк қилмаган бўлардим», деганлар. Мадинага бориб, Аллоҳ таолога: «Роббим, Маккани менга суюкли қилганингдек, Мадинани ҳам суюкли қил» деб дуо қилганлар. Шунингдек, у зот алайҳиссаломнинг яна бир машҳур сўзлари бор. У зот: «Агар ҳижрат бўлмаганда, мен ансорлардан бўлган бўлардим», деганлар. Бунинг маъноси, «Мен маккалик бўлмаганимда, мадиналик бўлардим», деганларидир. У зот Мадинада қолганлар, ансорларни ихтиёр қилганлар, лекин маккаликларни асло унутмаганлар. Бу ҳақда Қуръони каримда оятлар ҳам келган. Аллоҳ субҳанаҳу ва таоло: «У Зот сизни қайтиш жойингизга қайтарувчидир», деганда Маккани назарда тутган. Муҳаддислар султони Имом Бухорий Ватанидан олисда бўлган вақтда бир чопар уни йўқлаётгани хабар қилинади. Сабоқ бериб турган Имом унинг киришига изн беради. Чопар кириб унга юртидан бир мактуб келтирганини айтади. Шунда у зот чопарнинг қўлидан ўзгача бир эҳтиром билан мактубни олиб, юрти томонга нигоҳ ташлаб, қўлидаги мактубни пешонасига теккизиб, кейин ўпадилар. Кўзларига ёш оладилар. Буюк муҳаддис ушбу мактуб кимдан эканлигини билмасди. Лекин юртидан келгани учун уни шунчалик ардоқлаган эди.\nБуни қарангки, инсон ўз туғилиб ўсган жойига ҳатто биологик жиҳатидан ҳам боғлиқ бўлар экан. Гиппократ: “Дард борки, ўз заминидаги ўсган ўт-ўланлар билан даволанади. Зеро, инсон табиатига еган нарсаси ва олиб турган ҳавоси таъсир қилади.”, деган. Афлотун ҳам: “Табиатнинг озуқасидан кўра фойдали даволовчи нарса йўқ.”, деб айтган. Яна буюк олим Жолинус (Гален): “Худди боғдаги дарахтга ўша жойнинг суви шифо бўлганидек, касалликка яшаб турган жойдаги тоза ҳаво даво бўлади. Зеро, ҳар бир тирик жон гарчи суви ва ҳавоси тоза бўлмаса-да ўз ватанига ошиқади”. деб айтган. Шоирлардан бири:\nИнсон Ватан, миллат, диннинг обрўси ва шаънини ҳис қилиб яшаши даркор. Қолаверса, ҳар ким ўз зиммасига юклатилган вазифани чиройли ва пухта тарзда бажариши ҳам Ватаннинг обод бўлишига сабаб бўлади.\nДемак, Ватанга муҳаббат, халқнинг қувончи ва ғамига шерик бўлиб, шукрона айлаб яшаш, эзгу ишларни амалга ошириш инсоннинг гўзал хулқи ва одамгарчилигидан далолат беради.\n1620 марта ўқилди\nДругие материалы в этой категории: « Ўз оёғингиз билан келинг!..\tБолалар тарбиясига доир фойдали маслаҳатлар »


тарихий ёдгорлик - Parstoday\nСамарқандда қишлоқ хўжалик ўғитлари омбори /олдин- 250 йиллик мадраса/ музейга айлантирилди\nиюн 07, 2020 15:03\nСамарқанд вилояти Каттақўрғон тумани Пайшанба қишлоғидаги мадраса музей ҳамда жамоат кутубхонасига айлантирилганини Соф уз хабар қилган.\nЭроннинг узоқ тарихига эга бўлган Шероз шаҳри (фотожамланма)\nмай 04, 2020 18:51\nТарихда гўзал Шероз шаҳри ҳар жоим Ирам боғи, Афифобод боғи, кўкламзорлари, ёқимли об-ҳавоси ва очиқкунгил одамлари билан машҳур бўлиб келган. Вақт ўтиши билан Саъди ва Ҳофиз каби машҳур шоирларларни Эрон маданиятига тақдим этган.\nфеврал 19, 2020 14:21\nТеҳроннинг Посдорон ва Жамолий хиёбонида Қожор сулоласининг учта муҳим даврига тегишли бўлган вазирнинг тарихий иморати жойлашган. Бу иморатнинг эгаси Фатҳалишоҳи Қожор яқинларидан бирининг фарзанди Султон Аҳмад Мирзо Айнуддавла бўлган.\nБу гўзал Эрондир (видео)\nфеврал 16, 2020 10:51\nҚуйидаги видеода Эроннинг қадимий ёдгорликлари, маданий мероси, табиий гўзалликлари ҳамда халқининг ҳаёит тарзини тамоша қилишингиз мумкин.\nБу- гўзал Эрон\nфеврал 16, 2020 11:14\nҚуйидаги видеода Эроннинг қадимий ёдгорликлари, маданий мероси, табиий гўзалликлари, қўл ҳунармандчилиги ҳамда халқининг яшаш ҳаёт тарзини тамоша қилишингиз мумкин.\nЖаҳоннинг энг катта ғиштли биноси\nЯнвар 22, 2020 11:56\nБам тарихий Арк мажмўаси 200 минг квадрат киломерт масоҳат билан дунёнинг энг катта ғаштдан ясалган бино ҳисобланади. 2500 йил тарихга эга бўлган ушбу бино ЮНЕСКО ташкилоти томонидан рўйхатга олинган.\nСемноннинг "Деҳнамак " карвонсаройи (фотожамланма)\nЯнвар 19, 2020 13:57\nДиҳнамак карвонсаройи Ородон шарқидан 20 километр узоқлигида жойлашган. Бу карвонсаройнинг бино этилиши Сафавийлар даврига болриб тарқалади. Бу карвонсарой мамлакатнинг тарихий мероси рўйхатига киритлган ва унинг масоҳати 329 квадрат километрни ташкил этади.\nСанандажнинг Мушир Девон биноси\nЯнвар 16, 2020 14:11\nСанандаж шаҳрида ва Сепола номли қадимий шаҳарнинг эски маҳалласининг Шуҳадо хиёбонида Мирзо Юсуф Мушир Девонга тегишли Қожор даврига мансуб қадимий бино жойлашган.


Фэйсбукда “Қалампир” лақаби билан чиқиб, фитна уюштирадиган кимса ҳақда билги\nФэйсбукда “Қалампир” лақаби билан чиқиб, фитна уюштирадиган кимса ҳақда билги “Қалампир”ни мен блоклаб қўйганимга анча бўлди. Сабаби у ўзининг тутруқсиз гаплари билан ме...\nБир гуруҳ таниқли журналистлар ташаббуси билан facebook ижтимоий тармоғида “Қўрқмаймиз” номи остида акция бошланди. Ушбу акция Ўзбекистондаги Каримов режими яратган зулм ва ҳақсизлик билан...\nМустақиллик байрами яқинлашгани сари одамни ҳаяжон босади, негадир эрталаб уйқудан уйғониш биланоқ меҳмонларни «ана кеп қолади, мана кеп қолади» деб аксар ўзбек хонадонлари эгаларининг кўзлари дарвоза...\nШу кунларда Ўзбекистондаги Фуқаролик жамияти шаклланишини мониторинг қилиш мустақил институти экспертлари нега одамлар маҳалла посбонларини жиддий қабул қилмаслиги сабабларини ўрганиш устида бош қотир...\nМуҳтарам президентимизнинг сўзларига кўра, Ўзбекистонга Аллоҳнинг назари тушганмиш. Фақат бизларда тўрт фасл рисоладагидек, кун билан туннинг алмашиши оби-тобида эмиш. Бошқа юртларда фасллар Ўзбекисто...\nСўнгги пайтларда халқнинг сиёсатга бефарқ бўлиб қолаётганига ягона сабаб — унинг диндорлиги, қабилидаги гап-сўзлар кўпайиб кетди. Бундай гаплар шундай қарорли равишда ва шу қадар кўп такорланаяптики, ...\nМаънавий тубанлик сари (видео)\nЗулм режими инсонларни нафақат иқтисодий ёки сиёсий, балки маънавий жиҳатдан ҳам тубанликка туширади. Маънавий тубанлик туфайли содир бўлаётган жирканч воқеалар эса миллат тақдирига бефарқ бўлмаган ин...\nХалқда информация чанқоғи бўлади..сиёсий ахборот-янгиликлар, дунё хабарлари, илмий ва маданий ривожланишлар хақида билишга харакат қилиб интилишади. Ўзбекистон мустақил давлат деб аталиб, диктатор Кар...\nТелевизорга занжирбанд қавм\n1991 йил СССР тугаганлигини ўзбеклар ТВ дан эшитишди. Кўпчилик ишонмасдан яна ТВ ни очиб “Бу ҳазил эди СССР қайтди ” деган гапни ҳам кутишди. Масалан ўша пайтда Совет Иттифоқидаги энг охир...\nМаълумки бу йил муборак Рамазон ойи пишиқчилик вақтига тўғри келди. Бироқ шунга қарамасдан бозорларда нарх-навонинг сезиларли даражада ошганлиги кузатилди. Айниқса гўшт ва гўшт махсулотларининг нархла...\n« ilk sayfa‹ geri217218219220221ileri ›son sayfa »\nЎзбек ойга учажак…\nГулнора Каримованинг Годлландиядаги пуллари\nНурсултон Назарбоев истеъфога чиқишини эълон қилди\nМаъсума Султон бегим


МИЛЛАТНИ УЙҒОТИШ - УЙҒОНГАНЛАРНИНГ ВАЗИФАСИ\nАбдулҳамид Сулаймон ўғли Чўлпон (1897-1938) қаламига мансуб "Кеча ва кундуз" асари қоғозга туширилаётган вақтда ХХ аср ўзбек адабиётида Абдулла Қодирийнинг "Ўткан кунлар" ва "Меҳробдан чаён" романларидан бўлак йирик бадиий асар бўлмаган, дейишади. Роман чоп этилганидан 3 йил ўтиб эса унинг муаллифи қатағонга учраб, отиб ташланади. Бунга сабаб бўлган кўплаб омилларни санаш мумкин. Қолаверса, "Кеча ва кундуз" мутолааси асносида Чўлпоннинг қайси қарашлари советларга ёқмаганини ҳам дарҳол пайқаса бўлади.\nБундан нақ юз йил муқаддам юртимизда кечган ҳодисалар, дунё воқелигига одамларнинг муносабати қандай бўлгани, мутаассиблик, кучлиларнинг кучсизлар устидан ҳукмронлик истибдоди бир инсон, бир жамият тақдирини нечоғлик ўзгартириб юбориши акс этган, муаллифини ўлим ўпқони сари бошлаган асар, ўйлаймизки, Сизни бефарқ қолдирмайди.\nБиринчи кўринган кўклам қуши биринчи ёрилган бодроқ нашъасини беради.\nТил билан бировнинг айбини айтиш осон, ўз тили билан ўз айбини айтадиганлар жуда кам...\nЎзбекда ахир ҳар бир эркак ўз хотинини - ўз ҳалол жуфтини қизи ё ўғлининг номи билан атаб чақиради. Ўз хотинининг исмини айтиб чақириш ярамайди. Хотинининг исми Марям, қизининг исми Хадича бўлса, мўмин-мусулмон: - шарму ҳаё юзасидан бўлсамикан - хотинини "Хадича" деб чақиради. Аксар она-бола баравар "лаббай!" дейди; шундай-да, оиланинг ҳақиқий эгаси бўлган ота: "Каттангни айтаман, каттангни!" дейди. Ҳатто шунда ҳам "Марямни", демайди...\nБир киши қилолмаган ишни икки киши қила олади. Икки киши қилолмаганини уч киши қилади. Гап ўша уч кишининг бир-бирига қўл узатиб, маслаҳатни бир қилишида!\n"Газет ёзадиганлар, одатда, закончи бўлади... Улар билан ярим пошшога ўхшаган улуғ одамлар олишмаса, унча-мунча одамлар бекор келмайди. Жадидлар ҳаммаси маҳмадона келади..."\nМастнинг кўзига мушук - фил, фил - мушук бўлиб кўринади... Кампирни - пари қиз қилиб кўрсатадиган тилсимли ойна ичкиликдан бошқа нарса эмас!\n"Меҳнатсиз, осон пул топмоқчи бўлганлар менлик ҳисларини ўз оёқлари билан тепкилашга мажбурлар... Дунёнинг устуни - пул, пул топиш - қийин! Осон пул топиш олчоқлик бўлса, мардикорлик қилишга нафсингиз кўнадими? Ана, кўчада Турсунбой деган сарт қоровул бор, ҳали ҳам кўча супуриб юради. Олти сўм ойлик олади... Ўшанинг ишини қилишга ўзингизни кўндира оласизми? Хурсанд! Вақти чоғ! Қачон кўрсангиз, ашула айтади".\nЎзига кўп бино қўйганларнинг алданиши ёмон бўлади!\nҲар қандай қувончни ўзларининг ўша тор дунёларидан ахтармоққа мажбур бўлган шўрликлар ташқаридан адашиб кириб қолган орият қувончларига ишониб, кўнгил қўярмидилар?..\n"Мингбоши урушга кетдими, ҳамма қутулади унинг дастидан. Ёвлашган қирон жуда каттаймиш... Индамасдан келиб ўлдирадиган ўқи бормиш... Осмондан қанот тақиб келиб уришармиш... Мингбошингиз ўқ тегмасдан туриб йиқиладиган одам... "Урушга борасан", дедими, тамом... юраги ёрилиб ўлади!"\n- ...Биз, сартия халқи, худодан кейин оқ подшога ишонамиз.\n- Ишонганларинг яхши. Биз ҳам ҳаммамиз сизлар сингари ишонамиз, фақат... оғзингга эҳтиёт бўл... фақат... ишониш бошқа, иш, амал, воқеа - яна бошқа. Бир-бирига зид! Биласанми, Мирёқуб, рус халқининг ўқиганлари орасида маъюслик бор, оғир бир маъюслик бор. Улар бутун бу бахтсизликларни оқ подшонинг ўзидан кўрадилар...\n- Оқ подшодан? Ҳеч бир подшо ўз юртини ёвга бергиси келадими?\n- Сенларнинг хонларинг билан бизларнинг подшоҳимиз юртларига кўп ҳам ачинмайдилар, шекилли... Сенларнинг Худоёрхонингга "Ўруслар Оқмачитни олиб қўйди", деганлар. Худоёрхон "У юртим неча кунлик йўлда?" деб сўраган, "Бир ойлик йўлда", деганлар. "Ундай бўлса, менга унақа олис жойдаги юртнинг кераги йўқ. Олса ола берсин!" деган... Бизники ҳам, валлоҳи аълам, ундан қолишмас.\n- Германия нега кучлик?\n- Сиз биласиз, тўра.\n- Германия суръат билан ютади. Суръат машина билан ҳосил бўлади. Германия биздан неча баробар кичик, одами бизнинг учдан биримизча ҳам келмайди! Аммо бир қарич ери темир йўлсиз, тош йўлсиз эмас. Бугун, айтайлик, Самарқандда бўлган аскарини эртага Оқмачитга олиб бориб тўка олади. Бизникилар бир излик темир йўл билан судралиб боргунча иш тамом бўлади... Нимага германлар Фарангистонда қаришлаб олдинга жиладилар? Чунки Фарангистон ҳам Германия сингари суръат деган нарсани билади. Техникага бой. Бизнинг шалдирама аравамиз, сизнинг анови девсифат араваларингиз бутун-бутун халқларни ухлатадиган нарса...\n"Хулласайн калом, бу улуғ кема... бу улуғ кема... бу буюк "империя" даҳшатли тўлқинлар ичида зулматга, белгисизликка, йўқликка қараб кетаётир. Уни тўхтата оладиган ва қутқариб қоладиган ҳеч бир куч кўринмайди... Балки, ундай куч аслида йўқдир ўзи..."\nМирёқуб, қанча баландпарвоз бўлгани билан, ўз бўйидан ортиқ кўтарилолмайди. Чунки, у бир ит! Олчоқ ва аянч бир ит! У ўз-ўзини гоҳ арслон рангига, гоҳ қоплон рангига, гоҳ шер ва гоҳ эр бўёқларига бўяб кўрсатади. Фақат оҳакка ағанаб, каптарлар орасига киргач, яна ўз овози билан "ғо-оғ, ғо-оғ!" деб юборган гўнг қарға сингари унинг асл итлиги баралла кўриниб туради.\n...бадавлат одамлар қанча кўп давлатга эга бўлсалар ҳам яна пул-давлат деган нарсага лоқайд қараёлмайдилар.\nИмперия - "погон" демак, "погон" шундай нарсаки, доим "пул, пул!" деб туради. Кўплар унинг сўраганини, яъни пулни берадилар, қайтиб ҳеч нарса олмайдилар. Ҳолбуки, иш билган киши погон "пул" деганда беш сўм бериб, уни - ўша погон ёрдами билан - беш юз сўм қилиб олади.\nМиллат болаларининг бахти ҳақиқий, маданий оналар қўлида бўлмаса, бизнинг оқибатимиз ёмон!\nБизнинг мамлакатимизга рус ҳукумати бир "мустамлака" деб қарайди, яъни мамлакатларнинг ўгайи сингари... Шу учун бу ерга яхши амалдорни юбормайди. Битта-яримтаси адашиб келиб қолмаса... Улардан бизга дўст йўқ... Бизнинг дўстимиз - ўзимиз. Бизнинг дўстимиз - миллат!\nБиздан неча баравар кичкина миллатлар мустақил бир ҳукумат қуриб, ўз давлатлари ила Оврўпанинг, шу маданий Оврўпанинг марказида, яъни киндиги сингари жойда яшайди. Тошкент трамвайини ўшанақалар айлантиради... Бизнинг бахтсизлигимиз - нодонлигимизда, холос. Миллат уйғонсин, кўзини очсин, ўқисин, билим олсин, маданий миллатлар қаторига кирсин, сўнгра у ҳам ўз давлати, ўз бахти, ўз саодатини қуради.\nМиллатни уйғотиш - уйғонганларнинг вазифаси.\nХотин кишининг кўнглини худодан бошқа ҳеч ким билмайди.\nСавдогарлар билан лиқ тўла қул бозорида сотиладиган канизак ҳеч бир тадбир билан сотилишдан ўзини қутқаролмайди. Мунинг учун ўзига ўхшаш канизакларнинг кўп бўлиши, у кўпнинг бир бутун бўлиши, бир бутуннинг савлатли ҳужумларига, яъни ўлимга тайёр бўлиши керак. Ота-оналари томонидан қари чолларга сотилган қизлар озмиди? Қайси бири қаршилик қилиб, эплай олган? Қайси бири ҳийла билан қутулиб кетган? Ундайлар тўғрисида халқ оғзида битта-яримта достон ҳам йўқ. Халқ тақдирга тан берганлардан гапиради. Кўпчиликка қулоқ солсангиз, қутурганларнинг чор-ночор юмшаганини, осийларнинг бўйсунганини, телбаларга эс кирганини, оловларнинг пасайганини, алангаларнинг сўнганини, фарёдларнинг бўғилганини, дод-фарёдларнинг бўғизлардан берига чиқолмасдан эриганини айтади, айтаркан ё кўзидан бир-икки томчи анъанавий ёш чиқаради, ё бўлмаса, маънилик қилиб бошини чайқайди.\nДавлатни алдаб ўринлатган киши бошқаларни алдаб ўринлатолмайдими?


19 асрнинг биринчи ярмида ва Қўқон ўртасидаги беҳисоб урушлар Бухоро, Хива\nуларнинг иқтисодий ва ҳарбий жиҳатдан заифлаштирди, бу эса хонликлар Россия империяси томонидан мустамлака қилинишига ва миллий давлатчиликнинг йўқолишига олиб келди.\nМузей экспозициясида катта эътибор 1892 й. Тошкентда, 1898 й. Андижондаги қўзғолонлар, 1916 й. бутун ўлка ҳудудини қамраб олган умуммиллий қўзғолонларда\nяққол ўз ифодасини топган Ўрта осиё халқларининг мустамлакачилик ҳокимиятига қарши\nҳаракатларини намойиш этишга қаратилган.\n20 асрнинг йигирманчи йилларидан бошлаб СССР таркибидан Ўзбекистонга минерал ресурслар, пахта ва бошқа қишлоқ хўжалиги маҳсулотлари таъминотчиси роли ажратилган эди. деҳқонларнинг машаққатли қўл меҳнати ҳисобига катта Фарғона\nканали (фотосуратга қаранг) ва бошқа шу каби ўнлаб суғориш каналлари қурилди. Ўзбекистоннинг атоқли сиёсий ва давлат арбоблари, олимлар, фан ва маданият намоёндаларини ҳам ўз ичига олган 40 мингдан ортиқ киши қурбонига айланган совет ҳукуматининг 1930-50 йилларда олиб борган репрессив сиёсати акс эттирилган.\nАлоҳида кўргазма мажмуаси иккинчи жаҳон уруши йилларида (1941–1945йй.) Ўзбекистоннинг фашизмга қарши курашга қўшган катта ҳиссаси ҳақида ҳикоя қилади. Ўзбекистон уруш йилларида ўз бошпанасини тарк этишга мажбур бўлган 300 минг яҳудий, 100 минг украин ва бошқа миллат вакилларини ўз бағрига қабул қилган. Ҳарбий госпиталлар, болалар уйларини ташкил қилиш,болаларни асраб олиш бўйича катта ишлар олиб борилган.\nУрушдан кейинги давр Ўзбекистонни, биринчи навбатда, ёқилғи-энергетик ва минерал-хомашё ресурслари таъминотчиси ва собиқ СССРнинг асосий пахта базаси сифатида тавсифловчи материаллар билан фодаланган.


Бугун Россиянинг Сахалин оролида 3 минг кишилик норозилик намойиши бўлиб ўтди.\nНамойишчилар Курил оролидан иккитасининг Японияга берилишига норозилик билдириб, Президент Владимир Путинни Конституцияга зид иш қилмасликка чақирди.\nЎтган ҳафта Россия Ташқи ишлар вазири Сергей Лавров ҳукумат Курил оролларидан иккитасини Японияга қайтариш масаласини муҳокама қилаётганини билдирган. Мазкур ороллар иккинчи жаҳон урушининг сўнгги кунларида совет қўшинлари томонидан босиб олинган.\nЛавровга кўра, Россия 1956 йилда Япония билан эришилган шартномадаги ўз мажбуриятини бажаради. Қарийб ярим асрлик шартномада Россиянинг Япония билан тинчлик тўғрисидаги шартнома имзоланиши эвазига тўртта Курил оролининг иккитаси Японияга қайтарилиши керак.


Самарқанд далаларини суғоришга йўналтирилган сувнинг 15 фоизи беҳуда сарфланяпти - zarnews.uz\nСамарқанд далаларини суғоришга йўналтирилган сувнинг 15 фоизи беҳуда сарфланяпти\nЎтган куни бўлиб ўтган халқ депутатлари вилоят Кенгаши сессиясида ҳисобот берган “Зарафшон” ирригация тизимлари ҳавза бошқармаси бошлиғи Ф.Ражабов бу ҳақда айтиб ўтган.\nТаъкидланганидек, минтақамизда сув танқислиги билан боғлиқ вазият йилдан-йилга мураккаблашиб бормоқда. Жумладан, бу йил ўтган йилга нисбатан деярли барча ҳудудларда сув миқдори камайгани жиддий қийинчилик келтириб чиқарди. Хусусан, 2019 йил суғориш мавсумида Зарафшон дарёсидан энг кўп келган сув сарфи 660 метр куб/с.ни ташкил этган. Жорий йил суғориш мавсумида эса бу кўрсаткич 302 метр куб/с. бўлган.\nБундай шароитда қишлоқ хўжалигини ривожлантириш, хусусан, мавжуд экин ер майдонлари ва томорқа ерлардан унумли фойдаланиш, йилига камида 2-3 мартадан ҳосил олишнинг бирдан-бир йўли сувдан фойдаланишда илм-фанни татбиқ этиш, сув тежовчи технологияларни кенг жорий қилишдан иборат.\nШу маънода, фермер ва кластерларга томчилатиб суғориш жорий қилинган 1 гектар ер учун 8 миллион сўм, 1 гектар ёмғирлатиб суғориш технологияси учун 4 миллион сўм ҳамда 1 гектар дискертли суғориш технологияси учун 1 миллион сўм субсидия берилиши белгиланган.\nБундан ташқари, томчилатиб суғориш тизими қўлланиладиган ерлар - томчилатиб суғориш тизими жорий этилган ойнинг бошидан эътиборан беш йил муддатга ер солиғидан озод қилинган.\nҚайд этилишича, вилоятда бугунги кунгача мавжуд ер майдонларининг 34 минг гектари ёки 9 фоизида сув тежовчи технологиялар жорий қилинган. Жумладан, 21,6 минг гектар, шундан, 6 минг 68 гектар пахта, 10 минг 853 гектар боғ, 2 минг 768 гектар узум ва 1912 гектар сабзавот майдонларида томчилатиб, 120 гектар майдонда ёмғирлатиб суғориш йўлга қўйилган. Бундан ташқари, 12,4 минг гектар пахта ва ғалла майдонларида кўчма эгилувчан қувурлар орқали суғориш технологияси жорий қилинган.\nМутахассисларнинг фикрига кўра, пахта майдонларини эгатлаб суғоришда йилига қарийб 400-450 миллион метр куб ёки 15 фоиз сув далада беҳуда сарфланмоқда.\nТаҳлилларга асосан, 4 минг 500 гектар пахта майдони анъанавий йўл билан суғорилганда ўртача 28 миллион 350 минг куб метр, томчилатиб суғориш жорий қилинганда эса 17 миллион 250 минг куб метр сув сарфланади. Яъни, томчилатиб суғориш орқали 11 миллион 100 минг куб метр сув тежалишига эришилади.\nБундан ташқари, шох ариқ ва ўқариқлар олиниши ҳисобига йўқотиладиган ғўза майдонидан ҳам ҳосил олиш имконияти пайдо бўлди. Ғўза майдонларининг 5-6 марталаб культивация қилинишига ҳожат қолмайди. Ўз навбатида, механизатор, чопиқчи ва сувчиларга тўланиши керак бўлган иш ҳақи ҳам иқтисод қилинади.\nШунингдек, янги суғориш технологияси қўлланилганда минерал ўғитларнинг ғўзага таъсири 90-95 фоизгача мақсадли сарфланади. Ғўза майдонлари бир текисда ва ўз вақтида суғорилиши ҳисобига ортиқча ғовлаб кетишининг олди олиниб, пахтанинг ҳосилдорлиги ортади.\nШу боис, 2021 йилда вилоят бўйича 29,1 минг гектар майдонда сув тежовчи технологияларни жорий қилиш режалаштирилган. Жумладан, 19,1 минг гектар майдонда томчилатиб, 183 гектар майдонда ёмғирлатиб суғориш технологияларини жорий қилиш ва 9,8 минг гектар майдонларни лазерли ускуна ёрдамида текислаш белгиланган.\nТомчилатиб суғориш технологияларини жорий қилиш режалаштирилган 19,1 минг гектар майдонларнинг 13,3 минг гектарини пахта, 2,5 минг гектарини боғ, 3,03 минг гектарини ток ва 313 гектарини бошқа қишлоқ хўжалик экинлари ташкил этади.\nҲисоботга кўра, бугунги кунда Самарқанд шаҳридаги “Асаr Mak San”, “Саг Агро” ва Ургут туманидаги “Ур Газ” МЧЖлар бир йилда 20 минг гектарга етарли сув тежовчи технологияларни ишлаб чиқариш имкониятига эга.\nТеглар: томчилатиб суғориш\n2030 йилгача Самарқанд вилоятининг 60 фоиз майдонида сув тежовчи технологиялар жорий этилади\nСув тежамкор технология жорий этган хўжаликка қанча субсидия берилади?\nСамарқандда қанча майдон томчилатиб суғорилади?\nВилоятимизда 16,8 минг гектар майдонда сув тежамкор технологиялар жорий этилган. Бу камми ёки кўп?\n2023 йилгача 57 минг гектардан ортиқ майдонда сув тежовчи технологиялар жорий этилади


Жаҳон банки Ўзбекистоннинг минтақада энг яхши кўрсаткичга эга бўлишини тахмин қилмоқда\nГлавнаяМедиацентрЯнгилик ва воқеаларЖаҳон банки Ўзбекистоннинг минтақада энг яхши кўрсаткичга эга бўлишини тахмин қилмоқда\nМамлакат иқтисодиёти Шарқий Европа ва Марказий Осиёнинг барча мамлакатларига қараганда тезроқ ўсади.\nЖаҳон банки Ўзбекистон иқтисодиёти 2020 йилда 5,7 фоизга ўсишини башорат қилмоқда, дея хабар беради ташкилот ўзининг «Жаҳон иқтисодиёти истиқболлари, 2020 йил январ: секин ўсиши, сиёсий қийинчиликлар» ҳисоботида.\nБу Шарқий Европа ва Марказий Осиё мамлакатлари орасида энг юқори кўрсаткич. Иккинчи ўринда Тожикистон (5,5%), учинчи ўринда Туркманистон (5,2%), тўртинчи ўринда Арманистон (5,1%), бешинчи ўринда Грузия (4,3%).\nТашкилот маълумотларига кўра, 2021 ва 2022 йилларда Ўзбекистон иқтисодиёти 6 фоизга ўсади. Бу, шунингдек, кўриб чиқилаётган минтақа мамлакатлари орасида энг яхши кўрсаткичдир.\nБутун минтақанинг ривожланишини секинлаштириши мумкин бўлган асосий хавфлар қаторида таҳлилчилар геосиёсий нотинчлик, кучайтирилган сиёсат ноаниқликлари, шунингдек ташқи омиллар – Евро ҳудуди ва Хитойнинг пасайишини кўрсатиб ўтадилар. 2019 йилда Жаҳон банки мамлакатнинг 5,5% ўсишини башорат қилмоқда\nХорижий инвестицияларни жалб этиш агентлигида Туркиянинг “Öznakliyat Kara Taşımacılığı A.Ş.” логистика компанияси билан музокаралар олиб борилди\nE-ijro Aукцион сайтида сотиб олиш учун олтита давлат компаниясининг улушлари таклиф қилинган\nТуркия ва БАА компаниялари Наманганда автомобил заводлари қуради


hidoyat.uz – “Мовароуннаҳр” нашриётининг сайти - Бахт-саодат қўрғони\nМусулмон оламида қадимдан оила муқаддас саналган. Энг қимматли анъаналар – ҳалоллик, тўғрисўзлик, ор-номус, шарму ҳаё, меҳру оқибат, меҳнатсеварлик каби барча инсоний фазилатлар оилада шаклланган.\nОила деганда, энг олдин кўз ўнгимизда она сиймоси гавдаланади. Чунки оила ҳаловатини таъминловчи биринчи омил она ва унинг покиза, оқилалиги, меҳри, муруввати, садоқати ва вафодорлигидир.\nБундан ташқари, оила инсоннинг бахт-саодатини таъминловчи қўрғон ҳам ҳисобланади. Оилада эркак кишининг масъулияти динимизда алоҳида қайд этилган. Эрнинг ижтимоий-маънавий ва молиявий бурчи кўрсатилган.\nИслом дини аёлига яхши муносабатда бўлган эркакларни одамларнинг энг яхшилари қаторига қўшади. Бу ҳақда Расулуллоҳ (соллаллоҳу алайҳи ва саллам) бундай марҳамат қиладилар: "Сизларнинг энг яхшиларингиз аҳли аёлига, оиласига яхшилик қилганларингиздир. Мен ўз оиламга яхшилик қилгувчироқман".\nОилалар тинчлиги, мустаҳкамлиги эр билан хотиннинг ўзаро ҳурмат-эътибори, меҳр-шафқати ва муҳаббат туйғуларига боғлиқ.\nҚарши тумани "Қуйи Бешкент" жоме масжиди имом-хатиби


21 октябрь 2019, 09:35\nГидрометеорология хизмати маркази 22 - 25 октябрь кунлари учун об-ҳаво маълумотини эълон қилди.\nҚорақалпоғистон Республикаси ва Хоразм вилоятида ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 22 октябрда 2-7 даража, 23-25 октябрда 0-5 даража, кундузи 15-20 даража илиқ бўлади.\nБухоро ва Навоий вилоятида ҳаво ўзгариб туради, ёғингарчилик кутилмайди. Ғарбий шамол йўналишини ўзгартириб, шарқдан 7-12 м/с тезликда эсади. Ҳарорат кечаси 3-8 даража, кундузи 17-22 даража илиқ бўлади.\nТошкент, Самарқанд, Жиззах ва Сирдарё вилоятларида ҳаво ўзгариб туради, ёғингарчилик кутилмайди. Ғарбий шамол йўналишини ўзгартириб, шарқдан 7-12 м/с тезликда эсади. Ҳарорат кечаси 3-8 даража илиқ, кундузи 18-23 даража иссиқ бўлади.\nҚашқадарё ва Сурхондарё вилоятида ҳаво ўзгариб туради, ёғингарчилик кутилмайди. Ғарбий шамол йўналишини ўзгартириб, шарқдан 7-12 м/с тезликда эсади. Ҳарорат кечаси 5-10 даража илиқ, кундузи 22 октябрда 20-25 даража, 23-25 октябрда 18-23 даража иссиқ бўлади.\nАндижон, Наманган ва Фарғона вилоятларида ҳаво ўзгариб туради, ёғингарчилик кутилмайди. Ғарбий шамол йўналишини ўзгартириб, шарқдан 7-12 м/с тезликда эсади. Ҳарорат кечаси 22 октябрда 5-10 даража, 23-25 октябрда 3-8 даража илиқ, кундузи 18-23 даража иссиқ бўлади.\nРеспубликанинг тоғли ҳудудларида ҳаво ўзгариб туради, ёғингарчилик кутилмайди. Ғарбий шамол йўналишини ўзгартириб, шарқдан 7-12 м/с тезликда эсади. Ҳарорат кечаси 0-5 даража, кундузи 12-17 даража илиқ бўлади.


AIBA нинг янги низоми ХОҚ талабларига мувофиқ тайёрланмоқда... 10 та вазн тоифаси тикланмайдиганга ўхшайди\n19 ноябрь, 2019, 19:37 614\nБу борада Умар Кремлёв ўз фикрларини билдирди.\nХалқаро бокс ассоциациясининг (AIBA) ижроия кенгаши, ташкилотнинг янги низоми тайёрланишини 2020 йил мартга қолдирди. Бу ҳақда AIBA ижроия қўмитаси аъзоси, Россия бокс федерациясининг бош котиби Умар Кремлёв маълум қилди.\nAIBA ушбу воқейликни 14 декабрдан 20 мартга қолдирилди.\n“Низомга бир қатор ўзгартиришлар киритилади. У ХОҚ талабларига мувофиқ тайёрланмоқда”, деб хабар берди Кремлёв ТАСС агентлигига таяниб.\nАйнан, ушбу низомдан кўпчилик янгилик кутаётган эди. Жумладан, ўзгартирилган вазн тоифалари яна ўз ўрнига қайтади деган миш-мишлар ҳам пайдо бўлганди. Агар, ХОҚ талабларига мувофиқ бу ўзгариш амалга ошса, аввалги ҳолатига қайтиш имконияти жуда ҳам паст бўлади.


ЖССТ коронавирус пандемияси ҳақида тарқалаётган ёлғон хабарларнинг хавфи тўғрисида огоҳлантирди - zarnews.uz\nCOVID-19 пандемияси ҳақидаги ёлғон хабарлар касалликнинг ўзичалик хавф туғдиради. Сабаби, одамлар ёлғон маълумотларга ишониб ўзбошимчалик билан даволанишни бошлайди ва ўзларига зарар етказади. Бу ҳақда ЖССТ Бош директори Тедрос Аданом Гебреисус огоҳлантирди.\n“Коронавирус дунё бўйлаб тарқалиши билан у ҳақда ёлғон хабарлар, миш-мишлар, ёлғон маълумот ва дезинформациялар авжига чиқди. Нотўғри маълумотлар стигматизацияни кучайтирди. Бу ҳолат муҳтожларга ёрдам кўрсатилишига тўсиқ бўлмоқда”, деб таъкидлади у.\nБундан ташқари, ЖССТ раҳбари коронавирус тўғрисида миш-миш ва исботланмаган маълумотлар тарқатмасликка чақирди. Бу ҳолат тиббиёт ходимларига, алоҳида шахсларга ёки аҳолининг заиф гуруҳларига, масалан, қочоқларга нисбатан шафқатсизлик қўлланилишига олиб келганини алоҳида таъкидлади. Гебреисус, одамлар ўзбошимчалик билан даволанмаслиги шарт эканини билдирди.\nКоронавирус антигени ва антитело тестларининг бир-биридан фарқи нимада?\nСўнгги бир ҳафта ичида дунё бўйлаб рекорд даражада коронавирус ҳолати қайд этилди\nЖССТ: Коронавирус оқибатида ўлим хавфи ошганлигини исботловчи далил мавжуд эмас\nФранцияда коронавирус билан боғлиқ қалтис вазият кузатилмоқда


"Бавария" мухлисларига зўр янгиликни етказди\n5 октябрь, 2021, 19:33\nТеглар:Бавария | Бундеслига\n3 тоифа мухлислар стадионга киришлари мумкин.\n"Бавария" ўз мухлисларини хурсанд қилди. Энди жамоанинг уй учрашувлари ўтказиладиган “Альянц Арена” ўз бағрига тўлиқ ҳажмда мухлисларни қабул қилиши мумкин. Бу қарор Вазирлар Маҳкамасининг душанба кунги йиғилишида қабул қилинди.\n"Бавария" Бундеслиганинг навбатдаги уй учрашувини 23 октябрь куни "Хоффенхайм"га қарши ўтказади. Мюнхендаги стадион 75 минг томошабинни сиғдира олади. Ўйингоҳга фақат коронавирус билан касалланган, эмланган ёки қўлида янги (48 соатдан кўп бўлмаган) ПЦР тести бўлган одамлар кириши мумкин.\nМаълумот учун, ортда қолган 7 турдан сўнг "Бавария" 16 очко билан Бундеслига мусобақа жадвалида биринчи ўринда бормоқда.\nВидео "Бавария" "Хоффенхайм"ни тор-мор келтирди (видео)\n"Бавария" ўз майдонида рақибни аяб ўтирмади\n"Бавария" ўзи ўрнатган тарихий рекордни ўзи янгилади


ИнтерФУТБОЛ :: «Бу ҳақорат» ёхуд Муҳаммад Салоҳ Миср футболи раҳбарларига қарши...\n«Бу ҳақорат» ёхуд Муҳаммад Салоҳ Миср футболи раҳбарларига қарши...\nЖЧ-2018 стартига 2 ойдан кам вақт қолган бир пайт «Ливерпуль» сафига қўшилгач, Африка футболи бош юлдузига айланган Муҳаммад Салоҳ ва Миср футбол ассоциация раҳбарияти ўртасида зиддият юзага келди.\nАслида воқеа тарихи анча чигал: Салоҳнинг имидж ҳуқуқларини ҳимоя қилувчи 2та фирма бор. Улардан бири Буюк Британияда фаолият юритиб, Европадаги ишларни назорат қилади. Бу фирманинг директори - футболчининг ўзи. Бошқача ифода этсак, Муҳаммад Салоҳнинг шахсан ўзи рекламада суратидан фойдаланишларига рухсат бериши ёки буни тақиқлаши мумкин.\nМоҳиятан олганда, мисрлик голеадор Аббоснинг шартларини қабул қилган ва фирма ишларига унча аралашолмайди. Гапнинг индаллоси, мамлакат футбол ассоциация Салоҳнинг улкан сурати ва ташкилот расмий ҳомийси логотипи тасвирланган самолёт тақдимотини ўтказгач, айнан Аббос дарҳол «иш»га тушди.\nУ биринчи навбатда, ассоциацияга кетма-кет 3та эътироз хати юборди. Даъвога кўра, футбол мутасаддилари фирма мижози суратидан фойдаланиш учун рухсат сўрашмаган. Биринчи мактубда ёзилишича, ассоциация бошлиғи Хани Абу Рида 2017 йили тўғридан-тўғри Салоҳга қўнғироқ қилиб, ташкилот ҳомийларига хайрихоҳлик билдиришини илтимос қилган.\nБироқ миллий жамоа етакчиси Буюк Британия ташқарисида имидж ҳуқуқларини Аббосга тегишли фирмага сотгани ва унинг ишларига зинҳор аралашолмаслигини баён этган. Умуман, агентнинг бу мактуби ҳам, кейингилари ҳам жавобсиз қолдирилган. Натижада ўртада келишмовчилик пайдо бўлди.\nШу жойда масаланинг нозик жиҳатини таъкидлаш ўринли: Миср футбол ассоциацияси ҳомийларидан бири (телекоммуникацион компания) айнан Салоҳ ҳамкорлик қилаётган фирманинг рақобатчиси саналади. Шуни эътиборга олсак, можаронинг асл моҳияти та-йин.\nФутболчи аввалги ҳафта «Твиттер» ижтимоий тармоғи орқали ўз позициясини маълум қилди: «Кечирасизлару, бу катта ҳақорат... Аслида масала тезда ижобий ҳал этилишини кутгандим. Бироқ бундай бўлгани йўқ». У шунингдек, ушбу кўнгилсизликда шахсий агентини тўла қўллаб-қувватлашини яширмади.\nМиср футбол ассоциациясидан қандайдир садо чиқмагач, Рами Аббос ҳам расмий баёнот билан чиқишни лозим топди. «Муаммони ҳал қилиш мумкинми? Мумкин, албатта. Бироқ ассоциация вакиллари биз билан ҳаттоки, алоқа ўрнатишни ҳам хаёлларига келтиришмаяпти. Ҳеч қандай гап йўқ!\nМутлақ сукунат! Хўш, режалари нима? - деб ёзди агент «Твиттер»даги саҳифасида. - Кўриб турибмизки, текин реклама иштиёқмандлари сафи кун сайин кенгаймоқда. Ваҳоланки, Салоҳнинг барча имидж ҳуқуқлари бизга тегишли ва бундайлар фирмамиздан рухсат олишлари шарт.\nЎзи футбол мутахассислари зиддият орқали нимага эришмоқчилар? Бир қарашда, бунинг оқибати уларни заррача қизиқтирмаяпти, ҳаммаси барибирдек, гўё». Салоҳ ва Аббоснинг шу гапларидан кейингина Миср спорт вазири Холид Абд Абдул Азиз орага тушиб, ҳар икки томон билан учрашиш асносида баҳсли ҳолатга тезда нуқта қўйишга ваъда берди.\n«Салоҳ - мисрлик ёшларнинг чин кумири. Муҳими, у ўз ватанини жуда яхши кўради ва Миср довруғини бутун Европага ёймоқда», - дея фикрини баён этди давлат арбоби «Твиттер» орқали.\nБироқ маълумотларга кўра, келишмовчилик жиддий тус олиши ҳам ҳеч гап эмас. Ҳар ҳолда, футболчининг агенти воқеаларнинг ҳар қандай ривожига тайёр туриш кераклигига шаъма қилишдан ҳам тийилмади. Мисрнинг KingFut портали эса ҳаттоки, Салоҳ шу можаро туфайли жаҳон чемпионатида иштирок этишдан бош тортиши мумкинлигини тахмин қилди.


2018.01.14 | Қарор ва ижро\nПрезидентимиз Шавкат Мирзиёев бу борада санъат, тиббиёт йўналишидаги олий ўқув юртлари қатори ички ишлар органлари учун\nкадрлар тайёрлаш тизимида туб ўзгаришлар амалга оширилишига эътибор қаратмоқда.\nҚарор асосида Ички ишлар вазирлигининг Қорақалпоғистон, вилоятлар ва пойтахтимизда академик лицейлари ташкил этилди.\n2017-2018 ўқув йилида Ўзбекистон давлат жаҳон тиллари университети қошидаги Учтепа академик лицейи ҳамда Байтқўрғон хизматлар соҳаси ва иқтисодиёт касб-ҳунар коллежи негизида очилган ИИВнинг академик лицейлари иш бошлаган эди. Мазкур лицейларга ҳар томонлама соғлом ва етук ёшлар ўқишга қабул қилинган.\nИчки ишлар вазирлиги академиясида мазкур лицейларда таълим олаётган ёшлар учун «очиқ эшиклар куни» ташкил этилди.\n— Ички ишлар вазирлиги академик лицейларида ички ишлар органлари ходимлари учун зарур бўлган дастлабки касбий билим берилиши билан бирга юксак ватанпарварлик ва маънавий-ахлоқий фазилатларни шакллантиришга алоҳида эътибор қаратилмоқда, — дейди ИИВнинг 1-академик лицейи директори, подполковник Солижон Эрназаров. — Бу вазирлик тизимидаги олий таълим муассасаларига кириш учун номзодларни мақсадли тайёрлашга хизмат қилади.\nЎқувчилар академияда курсантларга яратилган шарт-шароитлар билан танишиш баробарида бу даргоҳга ўқишга қабул қилиш шартлари билан ҳам таништирилди. Академиянинг тергов, тезкор-қидирув, ҳуқуқбузарликлар профилактикаси, эксперт-криминалистик, йўл ҳаракати хавфсизлигини таъминлаш хизмат фаолиятини психологик таъминлаш мутахассисликлари бўйича офицер кадрлар тайёрлаш йўналишлари бўйича маълумотлар берилди. Ёшларни қизиқтирган саволларга академия масъул ходимлари томонидан жавоб берилди.


10:13 23 Март 2019\n15:06 12.04.2018 (Янгиланган 15:19 12.04.2018) Ҳавола олиш\nТошкент вилоятининг 16-сонли оилавий поликлиникада махсус жиҳоз ўрнатилади. Унинг ёрдамида одамлар мустақил тарзда ўз соғликларини кузатиб боришлари мумкин.\nТОШКЕНТ, 12 апр — Sputnik. Рус гуманитар миссия 13 апрел куни Ўзбекистонда ноёб тиббий лойиҳани амалга оширишни бошлайди, деб хабар қилди Sputnik мухбири.\nGM Uzbekistan ташаббуси билан бепул тиббий кўриклар ташкиллаштирилди\n"Соғлиғликни аниқлаш бўйича рақамли тести" лойиҳаси Тошкент вилояти Зангиота туманидаги 16-сонли оилавий поликлиникасида амалга оширилади. Ушбу ташаббус доирасида поликлиникада махсус жиҳоз ўрнатилади. Унинг ёрдамида одамлар мустақил тарзда ўз соғликларини кузатиб боришлари мумкин.\nОчилиш маросимида бу ноёб жиҳозни ишлаб чиқарган тиббиёт фанлар номзоди Владимир Савостьянов иштирок этиб, тиббиёт ходимларга мастер класс ўтказади.\nАгарда ушбу жиҳоз ярий йил давомида муваффақиятли синовдан ўтса, республиканинг бошқа тиббий муассасаларида ҳам ўрнатилади.\nТаъкидлаб ўтамиз, бу поликлиникада Рус гуманитар миссиясининг биринчи лойиҳаси эмас. Ундан аввал бу ерда қуёшли батариялар ўрнатилганди. Шундан сўнг бу ерда қўшимча энергия манбааси пайдо бўлди. Қимматбаҳо тиббий жизоҳлар доимий электр энергия билан таъминланди.\nМиссиянинг бошқа лойиҳалари — Россия музейларида мавжуд бўлган Ўзбекистон маданий бойликларини кўргазмасини ўтказишни ташкил қилиш режалаштирилган. Ҳозирги вақтда Россия Маданият вазирлиги билан келишув жараёни кетмоқда.


Қийматлар фақат пул маблағлари оқимига эга.\nҲар доим пул маблағлари оқимининг ўсишини инобатга олмоқ керак.\nИнфляцияга нисбатан ёндашувда бирин-кетинликка амал қилиш лозим.\nҲар бир тамойилни ўрганиб чиқишга уриниб кўрамиз. Соф таннарх келгуси маблағлар оқимига боғлиқлиги биринчи ва энг муҳим жиҳатлардан бири ҳисобланади. Маблағлар оқими – жуда оддий тушунча бўлиб, олинган ёки тўланган пул маблағлари ўртасидаги ҳар хилликни билдиради. Шунга қарамасдан кўпчиликнинг маблағлар оқимини бухгалтерлик даромади билан адаштиришлари кузатилади.\nБухгалтерлик даромадини олиш учун бухгалтерлар ишни «кирим» ва «чиқим» тушунчаларидан бошлайдилар ва ушбу маълумотларга икки хил усулда тўғрилашлар киритадилар. Биринчидан, улар компания ва сотиб олувчи сарф-харажатлар учун маблағларни тўлаётган жараённи эмас, балки даромад олингандаги кўрсаткични кўрсатишга уринадилар. Иккинчидан, бухгалтерлар пул маблағларининг оқиб кетишини икки гуруҳга ажратадилар: кундалик харажатлар ва капитал харажатлар. Даромадни ҳисоблашда улар пул маблағлари тушумидан кундалик харажатларни билиб оладилар, бироқ капитал харажатларни била олмайдилар. Бунинг ўрнига улар бир неча йиллардан буён капитал харажатлар амортизациясини ҳисобдан чиқариб келмоқдалар ва ҳар йили даромаддан амортизацион чегирмани ушлаб қоладилар. Натижада, баъзи пул маблағлари оқими даромад ҳисобига қўшилади, бошқалари эса ундан чиқариб юборилади, ва даромад умуман пул маблағлари оқими бўлмаган амортизацион чегирмалар ҳисобига камаяди.\nҲар доим ҳам типик ҳисоб-китоб кўрсаткичидаги пул маблағларини реал пул, яъни масалан сиз сотиб олмоқчи бўлган пивога тўланадиган пул кўринишига ўтказиш осон кечмайди. Агар сиз маблағлар оқимининг реал ҳажмидан шубҳаланаётган бўлсангиз, келиб тушган маблағлардан сарф қилинган пуллар миқдорини билиб олинг. Фақатгина бухгалтерлик процедуралари маълумотларидан фойланиш орқали, кўшимча текширишларсиз пул маблағлари оқимини аниқлаш мумкин, деб уйлаш хато ҳисобланади.\nПул маблағлари оқимини солиқ ифодасидан кейин баҳолаш лозим бўлади. Баъзи фирмалар солиқ тўловларига тўғрилашлар киритишни амалга оширмайдилар. Улар ушбу хатони солиққа оид пул маблағларини оқимини ставка бўйича дисконтлаш орқали бартараф этишга уринадилар. Афсуски, дисконтлаш ставкаларини тўғрилашнинг мустаҳкам формуласи мавжуд эмас.\nБундан ташқари, пул маблағлари фаолият амалга оширилаётганда ёки қарздорлик юзага келганда эмас, улар вужудга келиши билан ҳисобга олиниши кераклигини тасдиқлашингиз лозим. Масалан, солиқларни солиқ мажбуриятлари фирманинг бухгалтерлик ҳисоб-китобида акс эттирилган кунида эмас, солиқлар тўланган вақти санасидан дисконтлаши лозим.\nЛойиҳанинг нархи уни қабул қилиш билан боғлиқ бўлган қўшимча пул маблағлари оқимига боғлиқ. Фақатгина, ҳисоб учун қандай пул маблағларини олиш кераклигини аниқлаш учун бир нечта жиҳатларни ёдда тутмоқ зарур.\nЎртача унумдорликни қўшимча унумдорлик билан аралаштириб юбормаслик жуда муҳим. Кўпчилик менежерлар, бирор йўқотишдан сўнг пулларни амалиётга жорий қилишдан анчайин қўрқиб қоладилар. Шунда, улар ўзлари хоҳламаган тарзда қўшимча маблағларни бошқа таназзулга учраётган бўлинмаларга киритадилар. Лекин, баъзи ҳолларда бунинг аксига ҳам дуч келиш мумкин. Яъни, таназзулга учраётган корхоналарга киритилаётган кўшимча инвестицияларнинг соф таннархи нафақат ижобий натижа бериши, балки энг юқори кўрсаткичларга ҳам эга бўлиши мумкин.\nВа аксинча, муваффаққиятли маблағлар ортидан яна янги маблағларни йўналтириш ҳар доим ҳам яхши натижа беравермайди. Фаолияти жуда омадли кечаётган ҳар қандай жавҳа, кейинчалик ўз имкониятларини йўқотиши мумкин. Бир неча йиллардан бери пойга мусобақаларида ғолиб бўлаётган, қанчадан – қанча чемпионларни юзага келишига сабаб бўлган 20 ёшли пойгачи отга сиз қанча маблағингизни сарфлаган бўлардингиз?\nЎрта ҳамда ўсувчи даромад ўртасидаги фарқни кўрсатувчи яна бошқа мисол ҳам келтириш мумкин. Таҳмин қилайлик, темир йўл ўтувчи кўприк зудлик билан таъмир қилиниши талаб этилаяпти. Агар кўприк мустаҳкам бўлса, темир йўл ҳам ўз фаолиятини яна давом эттира олади, аксинча бўлса – йўқ. Бундай шароитда таъмир ишларидан кўриладиган фойда темир йўл орқали кўриладиган даромадларни ҳам ўз ичига олади. Маблағларнинг соф таннархи ўсиб борувчи маблағлар оқимини ҳисобга олган ҳолда улкан қийматни кўрсатиши мумкин. Албатта, ушбу даромадлар бошқа таъмир ишларининг сарф-харажатларидан «ҳоли» бўлмоғи зарур, акс ҳолда компания темир йўлни беҳуда қайта қуришдек ишга кўл ўриб қўйиш хавфи остида қолиши мумкин.\nБарча ножоиз эффектларни ҳисобга олиш даркор. Лойиҳа бизнеснинг бошқа турларига таъсир этиши мумкин бўлган ножоиз таъсирларини барчасини назарга олмоқ муҳим. Масалан, темир йўл тармоғи бир томондан соф таннархнинг салбий кўрсаткичларига эга бўлиши мумкин, лекин, агар у асосий линия негизида кўшимча темир йўл ташувларини амалга оширишга мўлжалланган бўлса, бундай лойиҳа маблағларни киритишга лойиқдир.\nҚўшимча эффектлар келажакда ҳам ўз ўрнини билдириши мумкин. GE, ёки Pratt & Whitney, ёки Rolls Royce компанияларининг янги реактив двигатель ишлаб чиқариш лойиҳаси устида иш бошлашда пул маблағлари келиши фақатгина янги маҳсулотни сотиш билан чегараланиб қолмайди. Сотилган ҳар бир двигатель 20 йил, баъзан ундан ҳам ортиқ муддат хизмат кўрсатади. Бу пайтда двигатель учун зарур эҳтиёт қисмларга бўлган эҳтиёж сақланиб қолади. Двигатель ишлаб чиқарувчиларнинг аксарияти ўз маҳсулотлари техник таъминоти ҳамда таъмиридан ҳам яхшигина даромад оладилар. Ва ниҳоят, двигатель бир меъёрда фойдаланила бошланганда, уни модификация қилиш, янада такомиллаштириш ва қўллаш кўламини кенгайтириш имкониятлари яратилади. Ҳудди шуларнинг барчаси пул маблағлари оқимининг янада кўпайишига хизмат қилади.\nАйланма капиталга бўлган эҳтиёжни ҳам ёддан чиқармаслик зарур. Соф айланма капитал (уни кўпинча оддий айланма капитал деб аташади) компаниянинг қисқа муддатли мажбуриятлари ва одатдаги активлари ўртасидаги тафовутни ўз ичига олади. Одатдаги (айланма) активлар асосан пул маблағлари, дебиторлик қарзлари (мижозлар томонидан ҳисоб-китоб амалга оширилмаган ҳолат), хом-ашё заҳираси ва тайёр маҳсулотлардан ташкил топади. Қисқа муддатли мажбуриятлар эса кредит бўйича қарздорлик натижасида юзага келади. Аксарият лойиҳаларнинг айланма капиталига қўшимча инвестициялар киритилиши талаб этилади. Шуни назарда тутган ҳолда ана шундай инвестицияларни эътиборда сақлаш лозим бўлади. Бошқа томондан эса, лойиҳа якунида сиз сарфланган маблағларингизни баъзиларининг ўрнини тўлдириб олишингиз мумкин. Бунга пул маблағларининг ортиши деб қараш мақсадга мувофиқ бўлади.\nШунингдек, альтернатив харажатларни ҳам кўздан қочирмаслик талаб этилади. Ресурсларнинг нархлари, реал пул айланмалари (яъни, пул маблағларининг қўлдан-қўлга ўтиши) содир бўлмаётган тақдирда ҳам муҳим аҳамият касб этиши мумкин. Масалан, тасаввур қилинг сиз янги ишлаб чиқариш соҳасида ер участкасидан фойдаланмоқдасиз, ушбу ер участкасини бошқа вазиятда 100 минг АҚШ долларига сотиш мумкин. Ушбу ресурс бепул эмас: у альтернатив сарф-харажатлар, яъни пул маблағларига боғлиқ, компания бу маблағларни лойиҳани рад этган ҳолда, ёки ер участкасини сотиб юборганда, ё бўлмаса бошқа фойдалироқ ҳолатларни қўллаганда қўлга киритиши мумкин бўлар эди.\nУшбу мисол лойиҳа ҳақида ишни «лойиҳагача» ва «лойиҳадан сўнг» деб таққослаган ҳолда фикр юритиш нотўғри эканини таъкидловчи омил ҳисобланади. «Лойиҳа билан» ва «лойиҳасиз» тушунчалари орқали таққослаш ушбу жараёнда маъқул йўл ҳисобланади. Лойиҳанинг амалга оширишда «лойиҳагача» ва «лойиҳадан сўнг» кўрсаткичларини таққослашда менежерлар ер майдонини кўздан қочиришлари мумкин, бироқ фирма бу ерга лойиҳадан олдин ҳам кейин ҳам эга бўлади:\n«Лойиҳагача» ва «лойиҳадан сўнг» пул маблағлари оқими\nФирма ер участкасига эга\n«Лойиҳа билан» ва «лойиҳасиз» принципи орқали тўғри таққослаш қуйидаги кўринишга эга бўлади:\nЛойиҳани рад этиш\nЛойиҳасиз пул маблағлари оқими\nФирма ер участкасини 100 минг АҚШ долларига сотади\n100 минг АҚШ доллари\nКўриниб турибдики ҳар иккала вариантда агар фирма лойиҳани қабул қилган тақдирда 100 минг АҚШ долларидан воз кечмоқда. Ер участкаси сотилмас экан ушбу ҳолат сақланиб қолади, лекин фирма учун у 100 минг АҚШ долларга тушади. Бошқа ҳолатда эса ундан унумли фойдаланиш кўрсатилган. Баъзан, альтернатив сарф-харажатларни белгилаб олиш мушкул кечади. Бироқ, агар ресурснинг эркин сотилиш имконияти мавжуд бўлса, у билан боғлиқ сарф-харажатлар бозор нархи билан тенг бўлади. Чунки, аксинча бўлиши мумкин эмас. Агар ер участкасининг нархи фирма учун бозор нархидан паст бўлса, фирма уни сотиб юборади. Бошқа томондан эса, аниқ лойиҳада ушбу ер участкасининг фойдаланишнинг альтернатив сарф-харажатлари биринчисини ўрнига ҳудди шундай ер участкаси сотиб олиш нархидан ошиб кетмайди.\nАгар сизда ушбу мақола юзасидан саволлар туғилган бўлса, биз билан боғланинг. Биз сизга унинг тўлиқ матнини ҳавола этамиз.\nТикувчилик маҳсулотлари ишлаб чи&#...\nБугунга кунда Ўзбекстонда замонавий технологик асбоб-ускуналар билан ж...


Фарғона вилоятининг 5та туманида ИИБнинг янги бошлиқлари тайинланди - Халқ сўзи\n17:46 17 Июль 2018 Жамият\nЎзбекистон Республикаси Ички ишлар вазирлиги ҳудудий тизимларида раҳбарлик лавозимларига тайинловлар амалга оширилди.\nБу ҳақда Ўзбекистон ИИВ расмий сайтида хабар қилинган.\nЖумладан, Фарғона вилоятининг 5 тумани ва бир шаҳрида янги ИИБ бошлиқлари тайинланган.\nПодполковник Илҳомжон Имомалиевич Сотволдиев Қўқон шаҳри ИИБ бошлиғи лавозимини эгаллаган. Бу лавозимда 2017 йил апрелидан буён ишлаб келган подполковник Зиёҳиддин Нематжонович Ғофуров вилоятнинг Риштон тумани ИИБ бошлиғи лавозимига ишга ўтган. Шу йилнинг майида Риштон тумани ИИБ бошлиғи сифатида иш бошлаган Шуҳрат Азимович Мўминовнинг кейинги фаолияти ҳақида маълум эмас.\nПодполковник Бахтиёр Раҳимович Нажимитдинов Бешариқ тумани ИИБ бошлиғи лавозимида иш бошлади. У бу лавозимда 2017 йил февралидан буён ишлаб келган подполковник Илҳомжон Сотволдиев ўрнини эгаллади.\n2017 йил майидан 2018 йил 13 июнига қадар Фурқат тумани ИИБ бошлиғи бўлган полковник Шавкатжон Одилов Ибрагимович ўрнига подполковник Баҳодир Абдиманнонович Колонов тайинланди.\n2017 йил февралида Данғара тумани ИИБ бошлиғи этиб тайинланган, 2018 йил 13 июнида ишдан олинган подполковник Рустамжон Тожиев ўрнига майор Шерзоджон Зокирович Аҳмедов тасдиқланган.\nМайор Акмалжон Раҳматович Сотволдиев Боғдод тумани ИИБ бошлиғи лавозимига тайинланган. У бу лавозимда майор А. Ғофуров ўрнини эгаллаган.


Бугун айрим жойларда шамол 25-27 м/с гача кучайиб, ҳаво ҳарорати 12-17° илиқ бўлади — Sof.uz\nБугун айрим жойларда шамол 25-27 м/с гача кучайиб, ҳаво ҳарорати 12-17° илиқ бўлади\n"Ўзгидромет"нинг хабар беришича, бугун кундуз куни Ўзбекистонга нам ва салқин об-ҳаво сақланиб туради. Республика бўйича баъзи жойларда ёмғир ёғади, фақат Қорақалпоғистонда, Хоразм вилоятида ва Фарғона водийси вилоятларида ёғингарчилик кутилмайди. Баъзи жойларга туман тушиши мумкин. Қорақалпоғистонда шамол тезлиги 18-23 м/с гача, айрим жойларда 25-27 м/с гача кучайиши мумкин. Ҳаво кундуз куни 12-17° илиқ бўлади.\nПойтахтимизда куннинг иккинчи яримида вақти-вақти билан ёмғир ёғади. Эрталаб туман тушиши мумкин. Ҳарорат 12-14° илиқ бўлади.\nТоғ олди ва тоғли ҳудудларда вақти-вақти билан ёғингарчилик (ёмғир, қор), баъзи жойларда кучли бўлади. Туман тушиши мумкин. Баъзи жойларда шамол тезлиги 18-23 м/с кучайиши мумкин. Ҳарорат 2-7° илиқ бўлади.


Вақф фонди Нукусдаги мадраса талабалари учун 1 ойлик озиқ-овқат маҳсулотларини хайрия қилди – .:: Xadicha.uz\nАввал хабар берганимиздек, Вақф хайрия жамоат фонди раҳбари Яҳё қори Абдураҳмонов хайрия тадбирлари ўтказиш мақсадида Қорақалпоғистон Республикасига ташриф уюштирган эди.\nТашрифнинг илк манзили Нукус шаҳридаги Муҳаммад ал Беруний ўрта махсус ислом билим юрти бўлди.\nМадрасада ўтказилган учрашув чоғида Я.Абдураҳмонов, билим юртининг иқтидорли 6 нафар талабаларига тўлов шартномалари учун ҳомийларни ҳисобидан моддий ёрдамлар тақдим этди.\nШунингдек, ташриф давомида, мадраса устоз-мураббийлари ва талабаларининг 1 ойлик тушлик ҳамда кечки овқатлар учун зарур бўлган озиқ-овқат маҳсулотлари саховатпеша ватандошларимиз кўмагида хайрия қилинди.\n“Пайғамбар соллаллоҳу алайҳи васаллам: “Гуноҳларнинг кечирилишига сабаб бўладиган иш – мусулмоннинг қалбига хурсандчилик киритиш, қорнини тўйдириш ва машаққатини енгиллатишдир”, – дедилар” (Ҳорис ибн Абу Умома ривояти).\nМазкур хайрли ишга хизмат ва эҳсони билан ҳисса қўшган барча ватандошларимизни Аллоҳ таоло мукофотласин!


Парижнинг Эйфель минорасида ёнғин содир бўлди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари Парижнинг Эйфель минорасида ёнғин содир бўлди\t14:57, 15 июль 2016\tЙена кўприги устида техник носозлик туфайли пиротехника маҳсулотлари ортилган юк машинаси ёниб кетди, деб хабар берди “Тass.ru” нашри. Пайшанба кунги байрам мушакбозликдан кейин Парижнинг Эйфель минораси ёнида чиққан ёнғин ҳозирда батамом ўчирилган. Воқеага гувоҳ бўлган парижликларни полиция ваҳимага тушмасликка чақирди. “Ёлғон хабар тарқатманг, Эйфель минораси талафот кўргани йўқ. Йена кўприги устида пиротехника маҳсулотлари ортилган юк машинаси ёниб кетган”, деди полициячилар уларга қарата.\nФранцуз миллий байрами муносабати билан ўтказилган мушакбозлик тугагандан кейин Эйфель минораси ёнида маҳаллий вақт билан 23:45 да ёнғин чиққан ва 10 дақиқадан кейин уч марта катта портлаш юз берган. Минглаб одамлар мушакбозликни томоша қилишга келганига қарамай, воқеа одамларни ваҳимага солмаган. Ёнғин содир бўлган майдон илгаридан хавфсизлик чоралари учун полиция билан ўраб олинган эди. “Ёнғин ўчирилди. Ҳозирда жамоатчиликка ҳеч қандай хавф таҳдид солмаяпти”, деди Эйфель минорасини қўриқлаётган полиция ходимлари.


21 июл 2019, Тошкент вақти: 07:07\nТермиз марказидаги "Хотира ва қадрлаш" мажмуи.\nЙиғинда қатнашган айрим термизликлар Озодликка келган бу маълумотни Термиз шаҳар халқ таълими бўлими мудири Малоҳат Холлиева тасдиқлади. Термиз шаҳар ҳокими Исроил Ҳудойбердиев ҳам ҳокимликнинг ахборот хизмати ҳам ҳозиргача ҳодисани изоҳламади.\n10 сентябрь куни Термизнинг Хотира боғида ўтказилган йиғинда қатнашган маҳалла фаолларидан бири Озодлик билан суҳбатда шаҳар ҳокими фоҳишалик сўнгги бир йил ичида уч карра ошганини таъкидлай туриб, кекса ёшдаги аёл ва икки қариндошини уларнинг “бизни халқнинг олдида уялтирманг”, деган илтижосига қарамай, ўртага чиқариб, тикка турғизиб қўйганини айтди:\n- Шаҳар ҳокими, милиция бошлиғи, прокурори бир гуруҳ аёлларни ўртага чиқариб қўйиб, “сизларни халқ олдида муҳокама қиламиз”, деди. “Бизни шарманда қилманг”, деган гапларига ҳоким “жим туринглар, гапимни бўлишга ҳаққингиз йўқ”, дея жавоб қилди. Билсак, бу аёллар фоҳиша экани айтилаётган 18 ёшли қизнинг онаси ва холалари экан.\nОзодлик мазкур ҳодиса юзасидан изоҳ олиш учун Термиз шаҳар ҳокими Исроил Ҳудойбердиевнинг ўзига боғлана олмади.\nШаҳар ҳокимлигининг ахборот хизмати эса, 11 сентябрь кунги Озодлик сўровига “вазиятни ўрганиб ўзимиз қайтиб телефон қиламиз"¸ деди, лекин 12 сентябрь, Ўзбекистон вақти билан 15 гача ҳам изоҳ бергани йўқ.\nТермиз шаҳар халқ таълими бўлими мудири Малоҳат Холлиева Озодлик билан суҳбатда 10 сентябрь куни шаҳар ҳокимлиги ўтказган фоҳишаликка қарши йиғинда муҳокама қилинган қиз шериклари билан ҳамшираларни калтаклаганликда ҳам гумонланиб айбланаётганини айтди.\nЛекин, Холлиевага кўра, мажлисда кимнидир халқ олдида уялтириш ёки сазойи қилиш бўлмаган.\n- Булар бешта аёл ичиб олган бўлишган, медсестрани урган, дейишди. Ҳокимимиз жуда маданиятли, жуда юраги ёнадиган инсон-да. У шу шаҳарга мен жавобгарман, деб туриб “ўз болангизга ўзингиз эгалик қилинг, асрайлик, болаларимизни бузилиб кетишига ота-она масъул, халқ масъул, эртага бугунги кундаги 13-14 яшар болаларимиз сал катта бўлганидан кейин беҳаёлик даражасига бормасин, йўлдан чиқиб бўлгунича бугунги кунда ҳаммасини қўлга олайлик, 16 ёшли қизни тўйи бўлмоқчи бўляпти, биз уни кимнидир қўлига бериб қўя олмаймиз” деди. Ҳақиқатан ҳам шаҳарда йўлдан чиққан аёллар сони кўпаймоқда. У киши шунга безовта бўлдилар холос. Шу аёлларни мисол қилиб келтирди холос. Лекин, йиғинда кимнидир сазойи қилиш ёки халқни олдида шарманда қилиш деган нарса бўлмади.\nОзодликка маълум бўлишича, шаҳар ҳокимлигининг сайёр йиғинида муҳокама қилинган 18 ёшли аёл ва у билан бирга яна тўрт аёл устидан шаҳар Тиббиёт бирлашмасининг ҳамширасини калтаклаганлик бўйича маъмурий иш очилган.\nБу маълумотни Термиз шаҳар Ички ишлар бошқармаси ҳам тасдиқлади.\n- Бу аёллар тунги клубда ичиб, мазаси қочиб қолганда касалхонага олиб келинган. Ўша ерда медсестрани калтаклашган. Бу бўйича маъмурий иши очилган, лекин ҳали суд ҳукм чиқаргани йўқ, - деди Термиз шаҳар ИИБсининг Озодлик суҳбатлашган навбатчиси.\nОзодлик ҳокимлик мажлисида ўртага чиқарилган аёлларни ўзлари билан боғланди, лекин улар гапиришни исташмади.\nАйбсизлик презумпцияси Ўзбекистон Жиноят кодексининг асосий принципларидан биридир. Суд томонидан шахс айбдор деб топилмагунча айбдор ҳисобланмайди.\nОзодлик билан суҳбатда бўлган термизликлар ҳам айни шу жиҳатга эътибор қаратишди.\n- Биринчидан 18 ёшли қиз учун онаси айбдор эмас. Иккинчидан, бу қизни айби ҳали исботланган ҳам эмас. Термизда фоҳишалик кўпайган бўлса ишсизлик, иқтисодий тушкунлик сабаб бўляпти. Эркакларимиз иш излаб Россияга кетиб қолган. Ҳокимлик аёлларни ўртага чиқариб муҳокама қилганидан кўра ишсизлик муаммосига эътибор қаратса бўлармиди, - деди Озодлик билан суҳбатлашган термизликлардан бири.\nЎзбекистонда фарзандлари айбдор деб топилган ёки гумонланганларнинг ота оналарини сазойи қилиш авваллари ҳам бўлган.\nИкки йил аввал Наманганнинг Поп туманида фарзандлари исломий экстремизмда айбланиб қамалганларнинг ота-оналари маҳалла йиғинида сазойи қилингани ҳақида Озодлик хабар берган эди.


Тарихий обидалар—бебаҳо бойлигимиз – Сурхон тонги\nБош саҳифа / Жамият / Тарихий обидалар—бебаҳо бойлигимиз\nФеврал 27, 2017\tЖамият, Маданият, Сиёсат, Таълим Изоҳ қолдириш 4,607 Кўрилди\nЎз тарихига, тўпланган тажрибага, дунёда энг катта бойлик саналган интеллектуал салоҳиятга чуқур ҳурмат билан ёндашиш ҳар қандай давлатнинг моддий ва маънавий тараққиёти асосини ташкил этади.\nИстиқлол йилларида миллий ва маънавий қадриятларимизни тиклаш, ўрганиш ва тарғиб этиш, маданий ёдгорликлар, муқаддас қадамжоларни асраб-авайлаш, уларни асл қиёфасига мос тарзда белгиланган меъморий талаблар асосида қайта тиклаш ва таъмирлаш бўйича кенг кўламли ишлар бажарилди ва бу эзгу иш изчил давом этмоқда.\nСурхондарё узининг бой номоддий мерос объектлари – кўп асрлик осори-атиқалари, ноёб меъморий обидалари, ҳунармандчилиги, дунё илм-фанига беқиёс ҳисса қўшган алломалари билан машҳур.\nСултон Саодат мажмуаси, Шайх Алоутдин Аттор, Исо Термизий, Ҳаким Термизий, Сўфи Оллоҳёр мақбаралари бугун юртдошларимизнинг муборак зиёратгоҳига айланган. Айниқса, минтақада ягона бўлган Термиз археология музейи қадимий ва ноёб асори-атиқаларга бойлиги билан дунё қадимшунослари ва хорижлик сайёҳларда катта қизиқиш уйғотаётир.\nБиринчи Президентимиз Ислом Каримов ташаббуси билан барпо этилган мазкур музей халқимизнинг буюк ўтмишини ўзида мужассам этган. Юртимизга ташриф буюраётган аксарият сайёҳлар бу даргоҳда бўлиб, қадимий шаҳар маданияти, тарихи ва ривожланиш босқичлари билан яқиндан танишмокда. Япония, Франция, Германия каби ривожланган давлатларнинг машҳур археологлари милоддан аввалги V асрда шаклланган шаҳарнинг янги қирраларини кашф этишда қадимшуносларимиз билан мустаҳкам ҳамкорлик ўрнатган. Бу борада олиб борилаётган изланишлар ўз самарасини бераётир.\nЭрамиздан аввалги VI асрда Термизга келган Аҳамонийлар сулоласи бу шаҳарни “Қадимги шаҳар” деб атаган. Тамаддунлар чорраҳасида жойлашган ушбу азим шахар асрлар давомида бот-бот вайронага айлантирилган ва яна қайта тикланган. Замонавий Термиз шаҳри ХIХ асрнинг сўнгги йилларида Паттакесар қишлоги ўрнида ташкил топган. Тарихий обидалар асосан шаҳар атрофидаги ҳудудда жойлашган. Шу сабаб ҳам “Эски Термиз” номини олган.\nЎзбекистон— буюк алломалар юрти. Заминимизда туғилиб, камол топган мутафаккирларнинг жаҳон илм-фани ривожига қўшган хиссаси неча асрларки эътироф этилиб, чуқур тадқиқ этилмоқда. Улуғ аллома Ҳаким ат Термизий тасаввуфнинг “Ҳакимия” мактаби асосчиси саналади. Ат Термизий кўплаб шаҳар ва мамлакатларни кезди, замонасининг етук олимлари билан суҳбатда бўлди. 400га яқин асар ёзган мутафаккирнинг “Одоб ан-нафс”, “Баён ал-илм”, “Солнома ва Наврўзнома” каби китоблари халқаро миқёсда катта шуҳрат қозонган. Чунончи, “Солнома ва Наврўзнома”да Ҳаким ат Термизий эски йилнинг қачон тугаши ҳамда янги йилнинг бошланиш кунларини аниқ кўрсатган. Жониворлар номи билан йил ҳисобланишининг осон усулини исботлаган. Шунингдек, об-ҳавонинг ўзгариши ҳақида фикрлар билдирган. Мутасаввиф олимнинг бизгача 60 га яқин асари етиб келган, холос. Ушбу қўлёзмалар ҳозирда Париж, Қоҳира, Дамашқ, Лондон, Искандария ва Истамбул кутубхоналарида сақланмокда.\nХалқимизнинг тарихидан сўзлайдиган яна бир ноёб маскан – Фаёзтепа ёдгорлигининг топилиши оддий тасодиф билан боғлик. 1968 йилнинг баҳорида чўпон Асад Бекнаев шу ердан ўтиб кетаётиб, оқ рангли ҳайкалтарошлик намунасига кўзи тушади ва уни Термиз ўлкашунослик музейига топширади. Кейинчалик Ўрта Осиёда ягона бўлган бу тарихий обида тўлиқ қазиб олинади, илмий ўрганилади. Фаёзтепадан топилган ёзувлар, тангалар, ҳайкаллар буддавийлик дини тарихини ўрганишда муҳим манба бўлиб хизмат килмоқда.\nХусусан, яқинда воҳанинг Зарабоғ кишлоғидан топилган Зараутсой ёзувлари – Зараутсой дарасидаги тошларга ишланган расмлар ибтидоий саньатнинг нодир намунаси саналади. Зараутсойдан топилган 200 дан ортиқ расмлар мезолит, неолит ва кейинги даврларга мансуб. Улар чизма тарзда контур ва соя услубида қизил ангоб (охра) билан чизилган. Зараутсойда одамларнинг итлар ёрдамида ёввойи буқаларни овлаш манзараси тасвирланган. Ҳайвонлар (ёввойи буқа, ит, тулки, бурама шохли эчки, жайрон, тоғ эчкиси), турли буюмлар (ўқ-ёй, найза, ўроқсимон қуроллар), ниқобланган одамлар ўзига хос тарзда ҳаётий қилиб ишланган.\nТешиктош — Ўзбекистондаги археологик қўриқхона: у Бойсун тоғ тизмасидаги ғорда жойлашган. Fор Мачайдаги Зовтолош сой дарасида денгиз сатҳидан 1500-1600 метр баландликда бўлиб, буйи 7, эни 20, узунлиги эса 21 метрни ташкил этади. Fорнинг шифти тешик бўлгани учун гулхан ёқилса, тепадаги туйнукдан чиқиб кетаверган. Fорда 1,5 метр қалинликда 5 маданий қатлам бўлиб, ҳар қатламдан биттадан, баъзиларида иккитадан диаметри 40 сантиметр, сатҳи 2 метрга етадиган гулхан қолдиқлари топилган. Айниқса, Тешиктош ғоридан топилган қадимги одам қолдиқлари халқимизнинг қадим илдизларга эга эканини ифодалайди. Бу ерга ҳар йили кўплаб сайёҳлар ташриф буюради.\nСурхон вохасидаги қадимий миноралардан бири бу – Жарқўрғон минораси. Жарқўрғондаги Минор қишлоғида жойлашган бу минора пештоқида сақланиб қолган ёзувлар иншоотнинг 1108-1109 йилларда қурилганидан далолат беради. Санъатшунос-меъморларнинг таъкидлашича, унинг умумий баландлиги 50 метрга яқин бўлиб, ҳозир миноранинг омон қолган қисми 21,6 метрни ташкил этади. Жарқўрғон минораси қурилишида оддий ғишт, равоқлар ва эпиграфик ҳошиялар жуда усталик билан қўлланилган, миноранинг асоси баланд 8 қиррали курсига ўрнатилган. Ҳар бир қирранинг марказида равоқли тахмончалар ишланган, ана шундай тахмончалардан бирида жойлашган эшик орқали минора ички қисмидаги айланма зинага чиқилган. Барча минора каби Жарқўрғон минораси ҳам гумбазсимон муаззинхона билан якунланган. Жарқўрғон минораси меъморий-бадиий ечимига кўра, Шимолий Ҳиндистон ва Хуросон минораларига яқин туради.\nМустақиллик йилларида, амалга оширилаётган илмий-тадқиқот, қазишма ишлари Тешиктош, Мачай, Зараутсой, Жарқўтон, Далварзин, Қоратепа, Фаёзтепа, Тиллабулоқ, Жондавлаттепа, кўҳна Термиз каби ёдгорликларнинг ҳали фанга номаълум қирраларини кашф этиб, тарихимизни, юртимиз илм-фани ривожини жаҳонга намоён этмоқда.\nБу йўналишдаги эзгу саъй-ҳаракатлар тарихимизни мукаммал ўрганиш, жаҳон илм-фани ривожига улкан ҳисса қўшган улуғ мутафаккирларимизнинг ҳаёти ва фаолиятини чуқур тадқиқ этиш, миллий ўзликни англаш, маънавиятимизни юксалтириш, ёш авлодни Ватанга муҳаббат, тарихимизга ҳурмат-эҳтиром руҳида вояга етказишда муҳим аҳамият касб этади.\nДенов туман маънавият – тарғибот бўлими раҳбари\nКейинги Спорт одам танламайди\nChekkagina hududda joylashgan Termiz tumanidagi Kattaqum qishlog‘i ahlining shaharga chiqishi, bozor-o‘chargayu ishga otlanishi uchun birmuncha …\nЎтган йилда инвестиция бўйича қанча маблағ ўзлаштирилди?\nБарчага намуна бўлайлик


Тўй — тарбия воситаси – Сурхон тонги\n9 соат олдин\nБош саҳифа / Жамият / Тўй — тарбия воситаси\nТўй — тарбия воситаси\nНоябр 3, 2017\tЖамият Изоҳ қолдириш 886 Кўрилди\nАслида тўйлар халқни маънавий-руҳий томондан тарбияловчи воситадир. Унда ҳар бир халқнинг мероси, анъаналари ва қарашлари акс этади. Ва шу орқали ёшларни эзгуликка, меҳр-оқибатли бўлишга ундовчи бу ўлмас қадриятлар бевосита улар онгига сингдирилади. Бора-бора бу келгуси авлод вакиллари қалбида миллий маънавиятни шакллантиришга хизмат қилади.\nДемакки, тўйдан муддао яхшилик эканлигига шубҳа йўқ. Бироқ ундан ўзининг жамиятдаги мавқеини сунъий равишда кўтариб олиш, бойлигини кўз-кўз қилиш ёки кимдандир ўзиб кетганини исботлаш мақсадида ҳам фойдаланадиганларнинг борлиги ҳаётимизда кўплаб ўзгаришлар, айниқса, тўй масаласида янгича “эврилиш” ҳосил қилди. Бу эса ўз-ўзидан жиддий муаммоларни, кимгадир кўр-кўрона тақлид қилиш ва жамиятда турли табақаланишни юзага келтирди.\nАлбатта, вақт ўтиши билан тўйдаги анъаналар ҳам давр- га мослашиб, ўзгариб боради. Аммо ўзгартириш керак экан деб, бутун бошли тўйнинг харажатларини ҳаддан зиёд ошириб юбориб, дабдабага берилиш, бўлган-бўлмаган “урф-одат”ларни ўйлаб топиш керак эмас-да. Баъзан тўй-маросимларда янгидан-янги иллатларнинг тарғиб қилинаётганини кўриб, одамлар тўқликка-шўхлик қилишмаяптимикан, деб ўйланиб қоламиз. Аммо бунинг оқибатлари кўпчиликка қимматга тушаётганини, турли оилавий низоларнинг қўпчиётганини нега англаб етмаяпмиз?\nНикоҳнинг муқаддаслигини англаш, уни пок сақлаш, асраш ўрнига латта-путтага берилиш, молу дунёга, дабдабага, ҳою ҳавасга ҳирс қўйиш тобора авжига чиқмоқда. Ижтимоий ҳаётдаги иқтисодий тақчилликка қарамай, тўйларни дабдабага айлантириш, дастурхон, сарпо ва либосларга ҳашам бериш, кайф-сафо, маишатга муккасидан кетиш камайиш ўрнига кучаймоқда. Бундай тўйлар жуда кўпчиликнинг жонига теккан бўлса-да, тўйларни бошқача тартибда ўтказиш учун ҳеч кимда ирода, қатъият етишмаяпти.\nЯқинда бир тўйда келиннинг гулдаста отиш маромидаги қизиқ ҳолатга гувоҳ бўлдим. Келин гулдастани орқасига қарамай отар экан уни илишга ҳозирланган қизлар гулдастани роса талашишди. Уларнинг фикрича, уни биринчи илиб олган қиз яқин орада турмушга чиқар эмиш. Қизларнинг бу ҳолатини тўйхонадагиларнинг бари кузатиб турса-да, негадир улар ўзларининг қилиқларидан ҳатто уялмади ҳам. Шу тобда болалигимда эшитган бир эртак эсимга тушди. Бир оиланинг уч қизи бор экан. Уйига келган совчи қайси қизни танлашни билмай шундай шарт қўйибди: кимнинг чой қайнатгичда чойи биринчи қайнаса, шуни келин қиламиз. Катта қиз ҳадеб қайнатгичнинг суви қайнаябдими, дея қопқоғини очиб кўраверибди. Ўртанчаси ора-чорада қопқоқни очиб қарабди. Кенжа қиз эса самоварни оловга қўйиб хотиржам кутибди. Унинг чойи энг тез қайнаган экан. Худди шундай тўйда келиннинг гулдастасини талашган қизларга қараб “қани сиздаги ўзбекона одоб, ибо-ҳаё?” дегим келди.\nМодомики, тўй — тарбия воситаси экан, демак, уни биринчи бўлиб ота-оналар, бобо-бувилар, маҳалланинг оқсоқоллари ихчамлаштириш чораларини кўриши лозим. Тўйни камхарж қилишимиз керак, деган билан амалда бўлмаса, ўсиб келаётган авлод вакиллари ҳам уларнинг айтганини эмас, кўрганини қилишда давом этаверади.\nТермиз шаҳридаги 11-умумтаълим мактаби ўқувчиси\nКейинги Меҳринг қани, меҳрибоним?\nГувоҳномани алмаштириш соддалашди\nҚозоқнинг улуғ шоири\nЛувр музейини забт этган Фарғоналик кулол\nДарслар янги мактабларда


2030 йилга бориб нефть қазиб олиш 104,2 миллион тоннага етади – ҚР Энергетика вазири\n22 Декабрь 11:45\nNUR-SULTAN. Кazinform – 2030 йилга бориб Қозоғистонда нефть қазиб олиш 100 миллион тоннадан ошади. Бу ҳақда Қозоғистон Энергетика вазири Мағзум Мирзағалиев маълум қилди, дея хабар беради Кazinform мухбири.\n«Жорий йил якунларига кўра, мамлакатимизда нефть қазиб олиш ҳажми 85,7 миллион тоннага етди, экспорт эса 67,6 миллион тоннага етиши кутилмоқда. Режага кўра, мамлакатда нефть қазиб олиш янада ортади. 2030 йилга бориб унинг ҳажми 104,2 миллион тоннага етади», - деди М. Мирзагалиев Ҳукумат мажлисидаги маърузасида.\nВазир нефть қазиб олиш борасидаги режалари билан ҳам ўртоқлашди.\n«Биринчидан, Тенгиз кони орқали нефть қазиб олиш йилига 12 миллион тоннага ошади (ҳозирги ишлаб чиқариш 28 миллион тонна). Иккинчидан, Қарашиғанақ конида қазиб олишни кенгайтириш лойиҳаси туфайли нефть қазиб олиш йилига 11-12 миллион тоннани ташкил этади. Кейинги режа – Қашаған конида газни қайта ишлаш заводини қуриш. Бу саноат йилига 3 миллиард куб метр товар газини ишлаб чиқариш ва нефт қазиб олишни 16 миллион тоннадан 20 миллион тоннага ошириш имконини беради. Тўртинчидан, Каспий денгизидаги Хазар ва Қаламқас-Тенгиз конларини ўзлаштириш лойиҳаси устида иш бошланди. 2028 йилдан бошлаб йилига 4 миллион тонна нефть қазиб олиш режалаштирилган», — деди у.


14.11.2018 11:01 0 4256\nТошкентдаги йирик бозорлар раҳбарларининг иқтисодий жиноятларда айбланиб, бирин-кетин ҳибс этилиши ортидан «Чилонзор буюм савдо комплекси» АЖ бўлим бошлиғи Дилшод Абдуллаев ҳам 2018 йилнинг август ойида қамоққа олинганди. «Kun.uz» хабарига кўра, қамоққа олинганидан уч ойдан ўтиб, ҳибсхонадан Д.Абдуллаевнинг ўлиги чиқди. Бош прокуратура Матбуот хизматининг «Kun.uz»га маълум қилишича, айбланувчи ўз жонига қасд қилган, «тергов давомида фуқаро Д.Абдуллаевга нисбатан рухсат этилмаган ҳеч қандай методлар қўлланилмаган», — дея қўшимча қилинади хабарда.\nМарҳумнинг ўз жонига қасд қилиш сабаблари, ҳисбхонадаги шахс қандай восита орқали ўз ҳаётига нуқта қўйиши мумкинлиги ҳозирча очиқланмаган, мазкур ҳолат юзасидан текширув ишлари олиб борилмоқда.\nДилшод Абдуллаевнинг жасади кеча, 13 ноябрь куни тупроққа қўйилди. У 43 ёшда эди.\nБош прокуратура Дилшод Абдуллаев Чилонзор буюм савдо комплекси\nҲуқуқ 14/06, 23:19\nҲуқуқ 14/06, 19:55\nҲуқуқ 14/06, 19:05


15:36 / 24.04.2016 1723 pdf Ўқиш режими + -\nЮртчилик экан, қишлоғимиздаги бир кишининг хотини ўлиб, бошқасига уйлатилувди, хотинининг бўй етиб қолган қизи ҳам онасига эргашиб келди. Кўп ўтмай, бояги киши ўгай қизига сал бошқачароқ қарай бошлади. Буни сезиб қолган ҳамқишлоқлар ўгай қизга кўз олайтириш ҳаромлигини тушунтиришди, аммо у ҳамон хулоса чиқаргани йўқ. Шариатда бу масалага қандай муносабат билдирилади?\nЖАВОБ: Ислом шариати қудачилик асосида айрим аёлларга уйланиб бўлмаслигини ҳам кўрсатиб берган. Қуръони каримнинг Нисо сураси 23-оятида бу тоифа номма-ном санаб ўтилган. Қудачилик асосида никоҳи абадий ҳаром аёлларга қуйидагилар киради:\n1. Ўгай оналар. Буларга ўгай момолар ҳам қўшилади. Отасининг отаси ёки онасининг отаси никоҳига олган аёллар ҳаммаси киради. Бу ерда оталик ҳурматини сақлаш бор. Отасига хотин бўлган аёл боласига ўгай она бўлади. Отаси билан никоҳ алоқасида бўлган аёл ота билан ақди никоҳ қилиши билан ўғлига абадул-абад ҳаромга айланади. Қуръони Карим оятида бу иш қаттиқ қораланганидан ҳам билиб олса бўлаверади.\n2. Фарзандларнинг хотинлари. Бунга ўғилларнинг ва ўғил набираларнинг хотинлари киради. Ўғил ва ўғил набиралар ўз пуштидан бўлса ҳам, эмикдошли орқали бўлса ҳам, ўғилнинг ўғли бўлса ҳам, қизнинг ўғли бўлса ҳам – барибир. Ўғил ва ўғил набирага хотин бўлган келинлар, ақди никоҳдан сўнг бевосита қайноталари ва катта қайноталарига абадий ҳаром бўлиб қоладилар. Чунки келин ҳам қиз кабидир.\n3. Қайноналар. Хотиннинг онаси ва ота ҳамда она томонидан бўлган момоси ҳам эрга абадий ҳаром бўлади. Қизга ақди никоҳ бўлиши билан она ва момолар бевосита куёвга ҳаром бўлиб қолади. Аввало қайнона ҳам онадир. Муқаддас ҳисобланган никоҳ робитаси шарафидан улар ҳам она ўрнига ўтади. Иккинчидан, қайнонага унинг қизидан айрилиб туриб уйланиш мумкин бўладиган бўлса, она қизиникига кела олмайдиган бўлиб қолади. Қизи эрини ўз онасидан рашк қиладиган бўлиб қолади.\n4. Ўгай қизлар. Яъни, хотиннинг бошқа эридан бўлган қизи ҳам эрга ҳаром бўлади. Бунга ўгай қиз набиралар ҳам киради. Бу масалада Қуръони каримда бошқа тоифалардан фарқли равишда тафсилот келган. Масалан, бир киши бир аёлга ақди никоҳ қилсаю бирга эру хотин бўлиб яшамай, қовушмай туриб у билан ажрашган бўлса, у аёлнинг бошқа эридан бўлган қизига уйланса бўлади. Аммо она билан ақди никоҳдан кейин эру-хотин бўлиб яшаган-қовушган бўлса, унинг бошқа эридан бўлган қизига уйланиб бўлмайди. Чунки онасини хотин қилганидан кейин у аёлнинг қизи ҳам эркакка худди ўз қизидек бўлиб қолади. Агар онаси билан никоҳда бўлганидан кейин у билан ажрашиб қизини олиш мумкин бўлса, она билан қизнинг орасидаги алоқаларга путур етади. Она ўзининг иккинчи эрини бошқа эридан бўлган қизидан рашк қиладиган бўлиб қолади.\nУламоларимиз шу маънодаги масалада бир қоида ишлаб чиққанлар. У қоидада: «Қизларга ақди никоҳ қилиш оналарни ҳаром қилади. Оналар билан қовушиш қизларни ҳаром қилади», дейилади. Баъзи уламолар ушбу қоидага биноан бир одам аёл киши билан фосид никоҳ орқали ёки зино йўли билан қовушган бўлса ҳам ўша аёлнинг қизи у эркакка ҳаром бўлади, дейишган.\nХулоса қилиб айтадиган бўлсак, қудачилик алоқалари туфайли баъзи аёлларнинг никоҳи абадий ҳаром қилиниши ҳам Ислом шариатининг бошқа ҳукмлари каби улкан ҳикматларга асослангандир.\nАввало қудачилик алоқалари Аллоҳ таоло томонидан берилган бир неъматдир. У орқали бир-бирига бегона кишилар қариндош бўладилар. Аллоҳнинг номи, Пайғамбар соллаллоҳу алайҳи васалламнинг суннатлари ва мўмин-мусулмонларнинг гувоҳлигида ўрнатилган алоқанинг ўзига яраша ҳурмат- эҳтироми бўлиши керак.\nШунинг учун ҳам Исломда қудачилик алоқаси керакли нуқталарда насаб алоқа-сига тенглаштирилган. Пайғамбар соллаллоҳу алайҳи васаллам ўз ҳадиси шарифларидан бирида: «Қудачилик яқинлиги ҳам худди насаб яқинлиги кабидир», деганлар. Шунинг учун ҳам насаб йўли билан қайси тоифадаги аёлларнинг никоҳи ҳаром қилинган бўлса, қудачилик йўли билан ҳам худди ўша тоифадаги аёлларнинг никоҳи ҳаром қилинган.\nИмом Бухорий Абдуллоҳ ибн Аббос розияллоҳу анҳудан ривоят қилган ҳадисда Пайғамбар соллаллоҳу алайҳи васаллам: «Насабдан етти ва қудачиликдан ҳам етти (тоифа аёл) ҳаром қилинди», деганлар. Шу билан бирга қудачилик туфайли никоҳни ҳаром қилиш йўли билан шак-шубҳалардан холи бўлган ҳолда қариндошлик алоқаларини ривожлантиришга йўл очилган (Аллоҳ билувчидир).\nЁмоннинг касофати фарзандига урадими?\n15:35 / 24.05.2016 1878\nАёллар ўзларини қандай сақлашлари лозим?\n15:37 / 24.04.2016 1693\n1815 09:30 / 02.03.2018\n2271 09:25 / 04.05.2018\n2458 21:17 / 27.04.2016\n1434 21:11 / 22.04.2016


Тошкент шаҳар ҳокими 500 млн долларлик евробондлар чиқариш режасини маълум қилди — Sof.uz\nТошкент шаҳар ҳокими 500 млн долларлик евробондлар чиқариш режасини маълум қилди\n15.11 19:23 245 Иқтисод\n«Еврооблигациялар масаласига келсак, шаҳар Fitch рейтингига эга. Унга 500 миллион (доллар) бераман. 100 миллионни, рухсат берсангиз, касалхоналарга ишлатсак», — деган шаҳар ҳокими Президентга мурожаат қилиб.\nБюджет қонунчилигига биноан (142-модда) Ўзбекистоннинг шаҳар ва вилоятлари ички ёки ташқи бозорда қарз маблағларини жалб қилиш ҳуқуқига эга эмас. Шу билан бирга, Президент фармони билан Тошкентга ички облигацияларни чиқариш бўйича эксклюзив ҳуқуқ берилди (еврооблигациялар ташқи бозорга чиқишни таъминлайди), яъни пойтахт ҳокими ўзини қоплайдиган инвестицион лойиҳалари учун аҳолининг фойдаланилмаётган маблағларини пойтахт облигациялари ёки ташкил этиладиган тадбиркорлик субъектлари акциялари кўринишидаги қимматли қоғозларни чиқариш йўли билан жалб қилиши мумкин.\n«Gazeta.uz» бу бўйича пойтахт маъмурияти матбуот хизматидан тушунтириш ололмаган. Шу билан бирга, Молия вазирлиги ҳокимиятнинг облигациялар чиқариш режаларидан хабардор эмаслигини маълум қилган. Эслатиб ўтамиз, Молия вазирлиги суверен қарз олиш бўйича барча операцияларни, шу жумладан, корпоратив (банк) қарз мажбуриятларининг эмиссиясини назорат қилиш ваколатига эга орган ҳисобланади.\nАввалроқ президент Тошкентдаги соғлиқни сақлаш тизими умуман ишдан чиққанлигини — тартиб, интизом ёки талаб йўқлигини таъкидлаган эди. У соғлиқни сақлаш вазирининг ўринбосари Анвар Алимов ва ҳоким Жаҳонгир Ортиқхўжаевга Туркия ва бошқа мамлакатларнинг соғлиқни сақлаш тизимини ўрганиш ҳамда уни пойтахтда татбиқ этиш тўғрисида таклиф киритишни буюрди.\n2019 йил июнь ойида Fitch Ratings халқаро рейтинг агентлиги Тошкентни хорижий ва маҳаллий валюта бўйича узоқ муддатли рейтингга баҳолади ва барқарор прогноз қилган ҳолда «BB-» даражасини берди. 2020 йил июнь ойида агентлик ушбу рейтингни тасдиқлади. Шаҳар, шунингдек, «аа» қарз юки бўйича барқарорлик рейтингини олди. Эмитентнинг дефолт рейтинги бўйича шаҳар ҳисоботларининг заиф амалиёти ва шаффофлик даражаси туфайли халқаро стандартлардан ортда қолган ҳолда, мустақил кредит рейтингидан бир поғона паст бўлган «bb» баҳога эга бўлди.\nFitch Тошкент шаҳрини ҳар йили нақд пул оқими орқали қарзни тўлаш бўйича харажатларни қоплаётганлиги сабабли B типидаги субмиллий ташкилот сифатида таснифлади. Ўзбекистондаги субмиллий субъектларга бюджетлараро кредитлардан ташқари, бошқа турдаги қарздорлик, шунингдек, кафолатлар берилиши тақиқланади.\nТошкентнинг тўғридан-тўғри қарзи йўқ бўлса-да, шаҳар инвестицион лойиҳаларни молиялаштириш учун давлатга қарашли компаниялари орқали қарз жалб қилади ва ушбу компанияларга қарзларни тўлашда ёрдам беради. Қарзнинг катта қисми чет эл валюталарида кўрсатилган, бу эса миллий валютанинг ўзгарувчанлиги сабабли шаҳарни сезиларли даражадаги валюта хавфига дучор қилади, дейилади хабарда.


Исонинг аёллар ҳақида фикри — Dilkashradio.com\nАссалому алайкум қадрли аёллар. Баъзида аёл бўлганимиз учун Худога шукр айтамиз, баъзида эса ўкинамиз. Буларнинг ҳаммаси бизга қилинаётган муносабатлар таъсирида юзага келади. Бироқ нима бўлганда ҳам, аёл бўлиб дунёга келганингиз учун Худодан миннатдор бўлинг. Бизнинг ҳаётимиз аввалги аёлларнинг ҳаётидан кўра анча яхшироқ. Исо Масиҳ келмасидан олдин ёки ўша даврда яшаган аёлларнинг аҳволи жуда ёмон бўлган. Исо Масиҳ ўз даврининг эркаклари аёлларга қилаётган муомаласидан жуда ачинган. Фақат аёлгагина эмас, эркакка ҳам ачинган. Худонинг аёл ҳақидаги фикрини, режасини билмагани учун ачинган. Ўша даврда эркаклар аёлга шахс сифатида эмас, буюм сифатида қарарди. Бу нарса бизнинг миллатимизга ҳам ҳос бўлган. Бундан 300-400 йиллар олдин аёлларнинг ҳолати қандай эди?\nТарихга назар ташласак, аёллар кўп ҳуқуқлардан маҳрум этилганини кўрамиз. Яҳудийлар ҳам аёлларга шундай муносабатда эдилар. Эркаклар маъбадда туриб ибодат қилишар экан, Худо уларни маъжусий ёки аёл қилиб яратмагани учун шукр қилишарди. Ўша даврда эркаклар истаган сабабларига кўра аёлидан ажрашиши мумкин эди. Масалан, овқатнинг тузини шўр қилиб юборгани учун, кўчада бошини ёпмай юргани учун, бошқа эркакка гапиргани учун ва яна бошқа юзлаб сабаблар билан хотинини ҳайдаб юбориши мумкин эди. Бир устоз ўша пайтда, агар аёл эридан марҳамат топмаса эр ўз аёлидан ажрашиши мумкин, деган эди. Ўшанда кўп устозлар бу гапни тўлиқроқ қилиб, агар эр киши ўз хотинини ёқтирмаса, ёки аёли унчалик кўркам бўлмаса, деб тушунтиришарди. Албатта бу изоҳ ҳамма эркакларга ёққан, ҳатто бу гап бугунги кун эркагига ҳам жуда маъқул келиши шубҳасиз.\nБироқ Исо Масиҳ аёлнинг ҳаётдаги даражасини кўтарди. У эр билан аёл турмуш қурганидан кейин, бир-бирига елимланади. Ҳеч нарса бу иккисини ажрата олмайди, деб таълим берди. У эркакларнинг бирор аёл хизматкор олишини, яширинча фохишаҳоналарга боришини таъқиқлаб, никоҳ бир умрга эканини тушунтирди. Исонинг шогирди Павлус эса Исонинг таълимотига кўра, эркак аёлини ўз танасини севгандай севиши керак, деб таълим берди. У аёл билан эркак муносабатини худди Исо Масиҳ билан жамоат муносабатига қиёслади. Исо Масиҳ жамоатни севиб ардоқлаганидай, ва ниҳоят у учун жонини берганидай, эркак ҳам ўз хотинини ардоқлаши ва керак бўлса жонини ҳам беришга тайёр бўлиши кераклигини ўргатди.\nХудонинг аёл учун белгилаган ўрни бор. Аёл ҳам эркак каби, тенг ҳуқуқли бўлишга лойиқ.\nИсо Масиҳнинг аёл ҳақидаги сўзлари ва таълимоти, ўша давр учун кутилмаган бир ҳолат эди. Ҳеч ким бундай таълимотни умри бино бўлиб эшитмаганди. Унинг бу таълимоти учун эркаклар Исо Масиҳга қаттиқ қарши чиққан бўлса керак. Ким ҳам аёлига бундай муносабатда бўлишни истарди. Бу уларнинг эркакларча худбинлигига, урф-одатларига қарши эди. Аёлларга буюмдай муносабатда бўлиш тўлиқлигича бўлмаса-да, қисман бугунги кун эркакларига ҳам ота-боболаридан мерос қолган.\nБундай икки йил олдин, Ҳиндистондаги аёллар аҳволи ҳақида бир китоб ўқигандим. Унда ёзилишича, эркак аёлини ҳар куйга солса ҳам, аёл миқ этишга ҳаққи йўқ экан. У бу ҳақида ҳеч кимга нолимаслиги керак экан. Эркакларнинг бундай муносабатидан кўпчилик аёллар ногирон ёки касалманд бўлиб қолишар ёки бўлмаса, тасодифий ўлим уларни бу азоблардан қутқарар экан. Биз имонлилар Худонинг назарида аёллик даражамизни тиклангани учун миннатдор бўлишимиз керак.


ЎзА - Телекоммуникация соҳасининг ривожланиш истиқболлари муҳокама қилинди\n19.07.2018 16:12 Чоп этиш версияси\nТелекоммуникация соҳасининг ривожланиш истиқболлари муҳокама қилинди\nТошкентда Ўзбекистон Республикаси Ахборот технологиялари ва коммуникацияларини ривожлантириш вазирлиги ҳузуридаги Ахборот технологиялари ва коммуникацияларини ривожлантириш масалалари бўйича жамоатчилик кенгашининг маҳаллий мобиль оператор ва интернет-провайдерлар вакиллари билан учрашуви бўлиб ўтди.\nУчрашувда телекоммуникация тармоғидаги муаммолар, жумладан, Ўзбекистоннинг барча вилоятларида мобиль алоқа мижозларига хизмат кўрсатиш сифати ва интернет тезлигини ошириш масалалари муҳокама қилинди.\nТаъкидланганидек, мамлакатимизда телекоммуникация тармоғини ривожлантириш ва интернетдан фойдаланиш тезлигини ошириш бўйича кенг кўламли ишлар амалга оширилмоқда. Фақат шу йилнинг ўзида халқаро интернет-каналларига уланиш тезлиги 1,5 маротабага ошди. Бу борада барча АТ-соҳаси ривожланишига таъсир кўрсатувчи муҳим омиллар ичида интернет-каналлар ва IР-транспорти нархи муқобиллашди.\nТадбирда сўзга чиққан "Ўзбектелеком" АК вакиллари жорий йил сўнггига қадар халқаро интернет-каналларга уланиш нархини босқичма-босқич пасайтириш ва мавжуд ҳажмни ошириш режалаштираётганлигини маълум қилди. Маҳаллий интернет-провайдерлар учун каналлар ижарасига тарифларни пасайтириш бўйича прейскурант кўриб чиқилди, "Ўзбектелеком" АК инфратузилмаси ижараси бўйича ягона регламент ишлаб чиқилган. Ҳозирги вақтда мамлакатимизнинг ҳудудий телекоммуникация инфратузилмасини жадал ривожлантириш, хусусан, маҳаллий тармоқ базасидан фойдаланишда оптик тармоқларни яратиш масалалари ўрганиб чиқилмоқда.\nУчрашув доирасида мобиль оператор компаниялари ва интернет-провайдерлар вакиллари муҳокама қилинаётган мавзу бўйича таклифлари ва қатор масалалар бўйича фикрларини билдирди.\nАхборот технологиялари ва коммуникацияларини ривожлантириш масалалари бўйича Жамоатчилик кенгашининг муҳокама натижалари бўйича оператор ва провайдерлар учун эксперт кенгашини тузиш таклиф этилди. Унинг вакили ҳар ой интернет-хизматлар соҳасида бозор муносабатларининг ривожланишини таъминлаш, шунингдек, уларнинг тармоқларини кенгайтириш учун интернет-провайдерлар томонидан ишлаб чиқилган таклифларни илгари суради.


Зеленский Россияни “Азовстал”га оид ҳар қандай таклифни рад этаётганликда айблади\n25 май 2022, Тошкент вақти: 02:54\nМариуполдаги "Азовстал" заводи ҳудуди\nУкраина президенти Владимир Зеленский Россияни Мариуполдаги “Азовсталь” металлургия комбинати ҳудудидан украин жангчиларини олиб чиқишга доир ҳар қандай таклифларни рад этаётганликда айблади.\n“Уларни қутқариш учун барча дипломатик воситаларни ишга соляпмиз. Аммо Россия биз таклиф қилган кўплаб вариантлардан ҳеч бирига розилик берганича йўқ”, деган Украина президенти 10 май куни Мальта парламентига мурожаатида.\nЗеленский Украинада Мариуполни қамалдан озод этиш учун зарур миқдордаги қурол-аслаҳа ҳозирча мавжуд эмаслигини урғулади, деб ёзган “Немис тўлқини”.\nУкраина бош вазири ўринбосари Ирина Верешчук “Азовсталь” ҳудудида мингдан ортиқ украин аскари қолаётганини айтган. “Юзлаб ярадорлар бор, улардан бир қанчасининг аҳволи жиддий, уларни зудликда эвакуация қилиш керак. Вазият кун сайин оғирлашмоқда”, деган Верешчук AFP агентлигига берган интервьюсида.\nМариуполь мэрининг ёрдамчиси Пётр Андрюшченко эса “Азовсталь” заводи остидаги ерости йўлакларида камида юз нафар тинч фуқаролар ҳам борлигини билдирган.\nРоссия армияси “Азовсталь” ҳудудига авиация ва артиллериядан зарбалар беришда давом этяпти ва комбинатни штурм билан олишга уринмоқда.


Қарздан тўланадиган закот » Тавҳид\nҚарздан тўланадиган закот\nҚарз – қарз берувчининг мулки ҳисобланади. Бироқ қарз сифатида берилган пул ҳақиқий мулкдорнинг қўлида эмас экан, фақиҳлар бу борада ихтилоф қилишди:\nИбн Умар, Оиша ва Ибн Аббоснинг мавлоси Икрима, Аллоҳ барчаларидан рози бўлсин, қарзга берилган пулдан закот берилмайди деб ҳисоблашган. Улар буни ўша мулк кўпаймаслиги ва у шахсий фойдаланиш учун ишлатиладиган мулк каби экани, шунинг учун ҳам ундан закот берилмайди деб тушунтиришган.\nЖумҳур фуқаҳолар эса масалани мана бундай изоҳлашади:\nҚарз икки хил ҳолатга эга бўлиши мумкин:\n1) Қайтариши умид қилинган «қарз тўлови» (яъни тўлов муддати келган қарз).\n2) Қайтариши умид қилинмаган «қарз тўлови».\n1. Қайтариши умид қилинган «қарз тўлови» – бу қарзни тан олган, уни тўлашга интилган (тўлашга қодир) кимса қўлидаги қарздир. Бу борада уламоларнинг фикри қуйидагича:\nҲанафий, Ҳанбалийлар ва Саврийнинг фикрича, қарз берган одам бундай қарздан ҳар йили закот тўлаши керак. Чунки бу унинг мулки. Аммо у закотни ўша пулларни қўлига олганида, бу пул қарздорда бўлган барча йиллар учун тўлаши керак бўлади. Улар буни шундай тушунтиришади: қарз қарздорники бўлиб турибди, шунинг учун то у қўлига тушмагунича, унга закот тўлаши фарз бўлмайди. Шунингдек уларнинг айтишича, у (қарз берувчи) айни пайтда ушбу пуллардан ҳеч қандай фойда олмайди. Фойда келтирмаган пулдан закот тўлаш тўғри бўлмайди. Бироқ эгаси истаган вақт олиши мумкин бўлган, фойдага тикилган маблағ бу каби қарздан фарқ қилади ва бундан бир йил ўтгач закот берилиши керак.\nИмом Шофеий, Ҳаммод ибн Абу Сулаймон, Исҳоқ ва Абу Убайданинг фикрича, ўз қўлида бўлган маблағдан тўланиши керак бўлганидек, қайтариши умид қилинган қарздан ҳам ҳар йил ўтиши билан закот тўланади. Бунинг сабаби қарз берувчи у пулни истаганида қайтариб олиши ва улардан фойдаланиши мумкин бўлади… (Қаранг: «ал-Муғний» 3/46; «Шарҳ ал-Минҳаж» 2/40).\n2. Қайтариши умид қилинмаган «қарз тўлови» – бу камбағал, ёки қайтаришни чўзаётган, ёки қарздан бош тортаётган одам қарзидир. Бу борада уламоларнинг фикри қуйидагича:\nҲанафий мазҳаби, шунингдек Қатода, Исҳоқ, Аҳмаддан келган бир ривоятдаги фикрга кўра, Аллоҳ барчаларидан рози бўлсин, ва бу фикр имом Шофеийнинг фикрига хилоф фикр: тўлиқ эгалик бўлмагани учун бу каби қарздан закот берилмайди. Чунки у (қарз берувчи) улардан фойда ололмайди.\nБошқа қавл (имом) Саврий, Абу Убайда, (имом) Аҳмаддан келган бир ривоятда ва имом Шофеийнинг фикридир. Уларнинг фикрича: у (қарздор) пулларни қўлига олганида ўша маблағдан ҳар йил учун закот тўлаши керак. Бу Алий розияллоҳу анҳудан қайтарилиши умид қилинган қарз ҳақида келган ривоятга мувофиқдир: «Агар у ҳақ бўлса, уни олганида ўшандан ўтган вақт учун закот берсин».\nИмом Моликнинг фикрича, агар қарздан закот берилиши лозим бўлган ҳолат бўлса, қарз неча йил қарздорнинг қўлида турмасин, у бир йил учунгина закот беради. Бу фақатгина қарзни қўлига қайтариб олгандагина бўлади. Бу Умар ибн Абдулазиз, Ҳасан, Лайс ва Авзоийнинг фикри бўлган, Аллоҳ барчаларига раҳм қилсин.\nМуҳлати кечиктирилган қарз\nҲанбалийлар, шунингдек Шофеийларнинг икки фикридан бирига кўра: муҳлати чўзилган қарз, қарзини ўташга қодир бўлмаган қарздор каби бўлади. Бунда қарз берувчи берган қарзини айни вақтда олиш имконига эга бўлмаслиги керак. Шунинг учун у қарзидан закотни, пулини қўлга олганида, қарз эгасида турган барча йиллар учун тўлайди. Шофеийларнинг бошқа фикрига кўра, бундай қарз учун ҳар йили закот бериш керак бўлади, ҳатто агар қарз тўланмаган бўлса ҳам (Қаранг: «ал-Муғний» 3/46: «Шарҳ ал-Минҳаж», «Хошия ал-Қалубий» 20/40).\nМоликий ва Ҳанафийларда биз «қарз тўлови» ва «муҳлати кечиктирилган қарз» орасини фарқлашганини кузатмадик.\nМанба: «ал-Мавсуа ал-Фиқҳийя» 23 жилд, 238-239 бет.\nМаълумки шайх Ибн Усаймин роҳимаҳуллоҳ ўзларининг «Шарҳ ал-Мумтиъ» номли китобларида баён қилишларича тўлашга қодир бўлган қарздор қўлидаги «қарз тўлови» борасида, пул қўлга келиб тушганидан кейин, қарздорда турган барча йиллар учун закот тўлаш керак деган фикрга мойил эканликларини билдирганлар. Қарзни қайтаришга қодир бўлмаган қарздан «қарз тўлови» бериш борасида эса шайх имом Молик фикрларига мойил бўлганлар: яъни қарз қарздорнинг қўлида қанча йил турмасин, қарз қайтарилганида фақатгина бир йил учун ундан закот берилиши лозим. Қарз қарздор қўлида кўп йиллар мобайнида бўлгани аҳамиятсиз (Қаранг: «Шарҳ ал-Мумтиъ» 6 жилд, 27-28 бет).\n/ Кутубхона / Закот / Қарздан тўланадиган закот


БАА президенти 73 ёшида вафот этди | Azon.uz - Ахборот-таҳлилий портал\nБАА президенти 73 ёшида вафот этди\n1311 18:33 13.05.2022\nУ 2004 йилдан буён амирликларни бошқариб келаётганди.\nБАА президенти Халифа бин Ал Нахаён вафот этди. Президент ишлари вазирлиги жума кунидан бошлаб 40 кун давомида президентнинг ўлими муносабати билан расмий миллий мотам эълон қилди. Бу вақтда давлат байроғи туширилган ҳолда бўлади.\nДубай матбуот хизмати маълум қилишича, давлат ташкилотлари билан бир қаторда хусусий секторда иш фаолияти жума кунидан бошлаб 3 кунга тўхтатилади.\nХалифа бин Ал Нахаён 1948 йилда туғилган. У 2004 йилдан буён шу лавозимни эгаллаб келаётганди.\n2014 йил охирида БАА президенти инсультга чалинганди. Шундан кейин мамлакатни амалда унинг ўғли Муҳаммад ибн Зайд Ал Наҳаён томонидан бошқариб келинмоқда.\nМахсус БАА Президент қирол Долзарб Амирликлар Шейх\n11 13:20 02.07.2022\n143 12:55 02.07.2022\n584 12:34 02.07.2022\n63 12:20 02.07.2022\n469 12:00 02.07.2022\n122 11:45 02.07.2022


Ироқдаги ҳужумда 12 киши нобуд бўлди, ўнлаб одам яраланди\n03 июл 2022, Тошкент вақти: 11:31\nБағдоднинг Садр шаҳарчаси, 2013 йил 16 май.\nИроқ пойтахти Бағдоднинг шиалар яшайдиган Садр шаҳарчасида икки автомобилга ўрнатилган бомба портлагани оқибатида камида 12 киши ҳалок бўлди, 30 нафари яраланди.\nБир кун олдин Бағдоднинг шиалар яшайдиган мавзелари ва мамлакат шимолида содир этилган портлашларда камида 30 киши нобуд бўлган эди.\nИроқнинг сунний мазҳабидаги мусулмонлари билан шиалар етакчилигидаги ҳукумат ўртасида муносабат кескин тус олган бир пайтда мамлакатда зўравонликлар авж олмоқда.\nИроқда озчиликни ташкил этган сунний мусулмонлар Бош вазир Нурий Ал-Маликий ҳукуматини суннийларни ажратиб қўяётганлик ва таъқиб этаётганликда айбламоқда.\nПайшанба куни телевидение орқали қилган чиқишида Ал-Маликий “мазҳаблараро нафрат” зўравонликларга сабаб бўлаётганини урғулади.